ועדת החינוך, התרבות והספורט, כנסת 25, פרוטוקול מספר 24, 2023-03-13 00:00

יוסף טייב: בוקר טוב, אני מתכבד לפתוח את ועדת החינוך, התרבות והספורט, בנושא הפגיעה ההרסנית הצפויה במערכת החינוך עקב המהפכה המשפטית

יוסף טייב:  דיון שיזמו חברי הכנסת משה טור פז, אפרת שאשא ביטון, סימון דוידסון, נעמה לזימי, יסמין פרידמן ויבגני סובה, ומתכנס בעקבות חתימה של שליש מחברי הוועדה

יוסף טייב:      לפני שאנחנו מתחילים, ברשותך חבר הכנסת טור פז, חבר הכנסת משה סלומון ביקשה הצעה לסדר, ולרוב אני לא מאפשר, אך בעקבות חשיבות הנושא אני יוצא מגדרי

יוסף טייב:  חבר הכנסת משה סלומון, בבקשה

משה סולומון: תודה אדוני היושב ראש

משה סולומון:  האמת היא שמדובר בבקשה חריגה וגם כואבת

משה סולומון:  אתמול יצאו מבית הספר התיכון של נתיבות לטיול שנתי

משה סולומון:  טיול שאליו חיכו התלמידות במשך כל השנה

משה סולומון:  הזדמנות לגיבוש, להכרות, למפגש באווירה ובסיטואציות אחרות ממה שיש בכיתה

משה סולומון:  בואו נדמיין ביחד את הסיטואציה: תלמידה יושבת באוטובוס של הטיול, הטיול שאליו ציפתה כל השנה, ופתאום היא רואה את המורה שלה מתכתבת בקבוצת WhatsApp מיוחדת מאוד

משה סולומון:  קבוצה תחת השם: ״טיול שנתי שחורות״

משה סולומון:       אנו נמצאים פה בוועדת חינוך

משה סולומון:  לא סתם קוראים למורה בשם מחנך

משה סולומון:  המחנך הוא בעל השפעה על חיי התלמידים, מעצב אישיותם ודמותם

משה סולומון:  עיצוב מעמד המחנך נמצא בעיניי כאחת מהמטרות החשובות ביותר של הוועדה הזאת

משה סולומון:  אך השאלה היא, האם המורות האלו ראויות להיקרא בכלל מחנכות? אני בטוח שמדובר בנשים מדהימות, שמקדישות ימים כלילות לטובת תלמידותיהן בבית הספר, אך הדבר הזה שנגלה אתמול הוא מכוער וקשה בצורה בלתי רגילה

משה סולומון:  מורות שפותחות קבוצה כזאת ושולחות בה הודעות כאלה, ואין אחת שקמה ומתנגדת

משה סולומון:  אני חושב שטעינו כאן

משה סולומון:       אני קורא מכאן למשרד החינוך, למחלקת החינוך העירונית ולמנהל בית הספר, שאמנם כבר כולם גינו את האירוע, אך אל תסתפקו בלגנות

משה סולומון:  נדרשים כאן טיפול, חינוך ולימוד

משה סולומון:  צריך לנצל את ההזדמנות הקשה והכואבת הזאת, על מנת לייצר שיח על הדבר הזה

משה סולומון:  לא ייתכן שצוות חינוכי מסתכל על בנות הקהילה בצורה כזאת

משה סולומון:  כאיש חינוך, אני מרגיש שמדובר בשבוע קשה עבורי ובאירוע קשה

משה סולומון:  אני מבקש מיושב ראש הוועדה, לקיום דיון מעקב על אופן הטיפול באירוע, ובנושא הגזענות במערכת החינוך בכלל

משה סולומון:       אני חייב להגיד שזו סוגייה שאי אפשר לעבור עליה לסדר היום, אך לצערי נתקלתי בזה כבר הרבה מאוד

משה סולומון:  ואני יודע לומר שזה דבר שמשפיע מאוד על הילדים

משה סולומון:  ילד מגיע לבית הספר בתודעה שהוא חלק, שהוא מגיע ללמוד, אך נתקל בגילויי גזענות דווקא מאנשי צוות מבוגרים, ממחנכים, יש לזה השפעה מאוד לא טובה על החוויה שלו

משה סולומון:  משרד החינוך כבר הגיב לנושא ואני שמח על כך ואני רוצה לבקש מהמשרד וגם מהוועדה, לייצר שיח ולטפל באופן ברור ביותר במורות האלו כדי שבעזרת ה׳ דברים כאלה לא יחזרו על עצמם

משה סולומון:  תודה רבה

יוסף טייב: תודה רבה

יוסף טייב:  יהיה דיון פה בוועדה על הנושא הזה

יוסף טייב:  אז ברשותכם, ברוך הבא לשר במשרד החינוך

יוסף טייב:  אנחנו מתכנסים לדיון סביב הנושא של הפגיעה ההרסנית הצפויה במערכת החינוך עקב המהפכה המשפטית, כפי שאמרתי, שליש מחברי הסיעה ביקשו את הדיון, ולכן על פי חוק אנחנו מתכנסים

יוסף טייב:  חבר הכנסת טור פז, בבקשה

משה טור פז: אדוני היושב ראש, השר ביטון, שר במשרד החינוך, בוקר טוב

משה טור פז:  אני רוצה להודות, שהאמת היא שלא מאוד נוח לי עם הדיון הזה

משה טור פז:  אני חושב שאם היינו נמצאים בנסיבות אחרות, אז אני חושב שהיינו צריכים הבוקר לדון בפרשת התאבדותו המזעזעת של הילד אלרואי בן שבת, ששלח את ידו בנפשו והדברים מתחברים ישירות לדברים שאמר פה חבר הכנסות סלומון

משה טור פז:  אחד מתפקידיה המרכזיים של ועדת החינוך הוא לא רק לגדל את ילדי ישראל, אלא גם להגן עליהם

משה טור פז:       אני מודה לך אדוני היושב ראש על כינוס הדיון הזה, מתוך כבוד לחברי הכנסת, לתקנון וגם למחלוקת הציבורית, למרות שבטח זה לא בהכרח נוח לך

משה טור פז:  אני מניח שעליך וגם על אחרים הופעלו לחצים מסוימים בהקשר של הדיון, כי צריך לומר, הדיון הזה הוא לא דיון קל, מדובר בהשמעת קול כנגד המהלכים הדורסניים של הממשלה הזו

משה טור פז:  אני פונה אליך אדוני היושב ראש ולאזרחים שייצפו בדיון או יקראו עליו באתר הכנסת

משה טור פז:  הלחץ הזה, האירועים האלה של הרס הדמוקרטיה, הם גם הרס החינוך במדינת ישראל, שבעניינו יש קשר ישיר בינו לבין המהפכה המשפטית, ואני אסביר

משה טור פז:       מה זה חינוך בתרבות היהודית? חינוך הוא תרבות המחלוקת, תרבות שבה בית שמאי אומרים דבר אחד ובית הלל אומרים דבר שני ועדיין הם לא נמנעים מלהתחתן זה עם זה, עד שיוצאת הלכה וקובעת הלכה כבית הלל כי דבריהם נוחים יותר

משה טור פז:  ואנחנו רוצים שככה תיראה מערכת החינוך, שהיה שיח, בין מורים למורות, בין דורות של תלמידים, כמו במסורת שלנו

משה טור פז:       אבל מה יקרה ביום שבו יעלה דיקטטור לשלטון בישראל

משה טור פז:  יכול להיות שזה כבר קרה ויכול להיות שזה עוד יקרה

משה טור פז:  מישהו שלא יקשיב לציבור, מישהו שריבוי הדעות לא יהיו נוחות עבורו

משה טור פז:  מה קורה בדיקטטורה? בדיקטטורה שולט פחד

משה טור פז:  כשיש פחד אין שיח, הכול מתבטל, מלמעלה קובעים מה מותר ומה אסור

משה טור פז:  הדיון בכיתה מצטמצם לדף מסרים של השלטון ואין מה שיגן או ישמיע קול אחר

משה טור פז:  משטרת המחשבות כבר לא רחוקה משם

משה טור פז:  אנחנו רואים איך יועצים משפטיים מאוימים כי דעתם אינה נוחה

משה טור פז:  אנחנו רואים קצינים בכירים ומעוטרים שנבעטים הביתה

משה טור פז:       אנשים אמיצים וגיבורים, שמקריבים זמן ומאמץ כדי לממש את זכותם הדמוקרטית בהפגנה, מכונים אנרכיסטים ובוגדים

משה טור פז:  ומה יהיה ביום בו לא תהיה יועצת משפטית שתקפיד? או בית משפט שיתערב? הבעיה שלי היא לא עם שר כזה או אחר, גם לא עם השר שיושב כאן, או עם שר החינוך קיש, אלא עם שר חינוך עתידי, במשטר בו אין עצמאות משפטית ואין איזונים ובלמים

משה טור פז:  אדוני יושב הראש, האם דעתם של הילדים שלך או שלי תוכל להישמע אז? האם המורים שלהם יוכלו לדבר בחופשיות?      מה יקרה כשיבנו חומה בתוך בית ספר? כשיכסו את החלונות בבדים שחורים וישנו את זמני ההפסקות, רק כי יהיו שם כאלה שחושבים אחרת? זו אולי אפשרות שמוכרת לכם, מי יעמוד לצידם אז? אני רוצה להזכיר כאן, מי שעמד לצד התלמידים בעמנואל היה בית המשפט, ששמר על הבנות

משה טור פז:  מי יעשה את זה כשבית המשפט לא יהיה שם? מה יקרה כאשר העתירות לא יהיו נוחות לשלטון? השלטון היום מעקר את כוחו של בית המשפט מלהגן על ילדי ישראל

משה טור פז:       המדינה הזאת נבנתה במשך 74 שנים והייתה כאור לגויים; קריעת העם וההתנהלות הדורסנית, מוציאות לעם ישראל שם נוראי בעולם

משה טור פז:  אנחנו הופכים שוב להיות עם מפוזר ומפורד בתוכנו

משה טור פז:  הדברים האלה אז היו חלק מגלות

משה טור פז:  מול מפגנים שמשרתים במילואים, תורמים לרווחה הכלכלית של המדינה, משלמים מיסים, מביאים משקיעים ונותנים את נשמתם לטובת המדינה

משה טור פז:  החוקים ההזויים שמקודמים בימים אלה, הופכים אותנו להתנקשות ביהודים ובישראלים

משה טור פז:       הלחץ שמופנה כאן עכשיו הוא כלום לעומת הלחץ שהציבור ומערכת החינוך ייאלצו לעמוד בו במידה ולא תהיה למדינת ישראל מערכת משפט חזקה שעומדת לצידה

משה טור פז:  לנו, אנשי הציבור, שנהנים ממעמד חברתי וציבורי וגם מוגנים על פי החוק, הלחץ הזה הוא כלום, אבל מה יעשה המורה, אותו מורה, בין אם יקראו לו אדם ורטה או כל שם אחר, שעובד בשתי עבודות על מנת להביא פרנסה הביתה ורוצה להביע את דעתו

משה טור פז:  מי יעמוד לצידו כשהשלטון יאסור עליו להשמיע את דעתו? על זה הכינוס הזה

משה טור פז:  תודה

יוסף טייב: תודה רבה

יוסף טייב:  חבר הכנסת סימון דוידסון, בבקשה

סימון דוידסון: תודה רבה

סימון דוידסון:  ראשית אני רוצה להשתתף בצער המשפחה של הנער המתוק מרעננה, אלרואי בן שבת

סימון דוידסון:  זה לא המקרה הראשון ולצערי גם לא יהיה האחרון

סימון דוידסון:  נער מתוק ומקסים שם קץ לחייו בעקבות חרם אכזרי והתעללות מצד חבריו בכיתה

סימון דוידסון:  זה כל כך נורא ועצוב ואנחנו לא מצליחים להשתלט על הדבר הזה

סימון דוידסון:  נושא החרמות בבתי הספר, יחד עם הרשתות החברתיות והנזק שהן גורמות לילדינו, זה דבר נורא

סימון דוידסון:  הלב ממש בוכה מהאכזריות של חבריו לכיתה ולבית הספר, ולתוצאה שהביאה איתה ההתנהגות שלהם

סימון דוידסון:       אנחנו נמצאים בוועדה החשובה ביותר בכנסת

סימון דוידסון:  זה נכון שמעלינו ומתחתינו יש טרלול שלם של חוקים פרסונאליים שמעבירים, ורצים עם הרפורמה המטורללת שהם קוראים לה רפורמה משפטית

סימון דוידסון:  אבל פה בוועדה הזו אנחנו דנים יום יום בנושא עתיד ילדינו

סימון דוידסון:  אנחנו יושבים פה בוועדת החינוך, התרבות והספורט, ורואים שהחקיקה מתקדמת, אז שלא יהיו לכם ספקות, זה עתיד לגעת גם במערכת החינוך וזה ללא ספק עתיד לגעת גם בתרבות וגם בספורט

סימון דוידסון:       אנחנו בעצם מדברים על תופעה של מתן כוח בלתי מוגבל לשלטון ולעומדים בראשותו

סימון דוידסון:  בין היתר להשפיע גם בכל דרך שיחפצו על ילדינו

סימון דוידסון:  ראינו את השר קיש נכנס לתפקיד, ולפני שהספיק לומר בוקר טוב כבר הוציא הוראה שחברי כנסת לא יוכלו להיכנס לבתי ספר בלי אישור שלו, אז לפני שבועיים הייתה לי בעיה

סימון דוידסון:  הבת שלי שכחה לקחת את הסנדוויץ׳ ורציתי להביא לה את הסנדוויץ׳ לבית הספר, אך בגלל שאני חבר כנסת לא יכולתי להיכנס

סימון דוידסון:  אז שלחתי לקיש הודעה ושאלתי אם אוכל להביא את הסנדוויץ׳ לבת שלי ולמזלי הוא הסכים אז היא לא נשארה רעבה

סימון דוידסון:      אז נכון שזה נאמר עכשיו בהומור, אבל בסוף, אנחנו צריכים כחברי כנסת להגיע לבתי ספר, ולאפשר לתלמידים לשמוע את כל הצדדים, שזה בעצם החופש והמהות של הדמוקרטיה, אך עכשיו גם את זה עוצרים

סימון דוידסון:  אני מבין שיעצרו עוד דברים רבים ואחרים

חיים ביטון: זה קשור לרפורמה?      

סימון דוידסון: זה לא קשור ישירות לרפורמה, אבל זה כן קשור להחלטה של שלטון שמחפש לרכז אצלו את הכוח במטרה לצמצם את מגוון הדעות שמגיעות לאוזני התלמידים לכדי דעות שתואמות את רצון השר ועמדותיו

סימון דוידסון:  170 ראשי רשויות חתמו על מכתב לגפני, על הפחד מהשינוי

סימון דוידסון:  264 בתי ספר פנו במכתב לשר החינוך קיש, ובו הביעו את דאגתם לערכיה העתידיים של מערכת החינוך

סימון דוידסון:  לא שמעתי שהייתה איזו שהיא תגובה למכתב הזה

סימון דוידסון:       אני רוצה לתת כאן שתי החלטות של בג״ץ, שבהן דאגו למיעוט ושמרו על זכויותיו

סימון דוידסון:  כמו שהזכיר חבר הכנסת קינלי, הסיפור של בית הספר בעמנואל, בו לא קיבלו תלמידות ספרדיות לבית הספר, בג״ץ הם אלה שבלמו את הדבר הזה

סימון דוידסון:  הם דאגו לאותן בנות ולמשפחותיהן

סימון דוידסון:  מי יעשה את זה בעתיד? מי ידאגן להן? סיפור נוסף הוא החלטת בג״ץ בנושא של יתד, שדאג לתקציב לילדי החינוך המיוחד המשולבים בבתי ספר רגילים, מי ידאג להם אם בג״ץ לא יהיה?      אנחנו צריכים לעצור ולהבין שאנחנו נמצאים רגע לפני דיבורים על פיטורים של מרצים, מנהלי בתי ספר ומורים רק משום שתפיסתם עשויה להיות שונה

סימון דוידסון:  כשאני מדבר על הוועדה הזו, אז יש את הנושא שלי שאני מדבר עליו כל היום וזה נושא הספורט

סימון דוידסון:       עוד לא קמה הממשלה והשר סמוטריץ׳ קפץ והכריז שיבטלו את משחקי הכדורגל בשבת

סימון דוידסון:  בלי הבנה בכלל של איזו מצוקת מתקנים יש במדינת ישראל, של מה זה יעשה לילדים ולנוער, של האופן בו זה ישפיע על קיום האגודות, של הסיכוי של מהלך כזה להפסיק את פעילות הילדים, שלא יהיה להם יותר איפה לשחק במדינת ישראל, שום מחשבה על מה זה אומר או מה הן ההשלכות של מהלך כזה

סימון דוידסון:       גם מצבן של הנשים בספורט

סימון דוידסון:  אנחנו גם ככה נאבקים לייצר אחידות ושיווין בין נשים וגברים וזה עוד לא קורה, למרות שגם נשים זכאיות לעשות ספורט

סימון דוידסון:  נשים משחקות בשעות בהן כבר אין תאורה, או מחוץ למגרש, יש מעט מאוד נשים בכדורגל הישראלי ובכלל באגודות הספורט בישראל, אף אחד לא מדבר על זה אבל כל הדבר הזה רק יחמיר, גם את זה הם יעצרו

סימון דוידסון:       נקודה אחרונה היא הנושא של הוועד האולימפי

סימון דוידסון:  יש לי היכרות עם הנושא הזה כי הייתי חבר בוועד

סימון דוידסון:  הדבר שמפחיד את הוועד הבינלאומי יותר מהכול הוא נושא של פוליטיקה בספורט

סימון דוידסון:  ההוראה הראשונה של הוועד האולימפי הבינלאומי לכל מדינה שמערבת את הפוליטיקה בספורט, היא להוציא את אותן מדינות גם מהמשחקים האולימפיים, אז אני אומר לכם שברגע שתהיה התערבות, אפילו אחת, של פוליטיקה בספורט הישראלי, מדינת ישראל לא תוכל להמשיך להשתתף גם בספורט האולימפי

סימון דוידסון:  שזה יהיה על הראש ובאחריות כל מי שרוצה לעשות את הרפורמה הזאת

סימון דוידסון:      אדוני השר, יש חברה במדינת ישראל, שבעיניי היא התמנון שמאפשר לעשות ספורט במדינת ישראל

סימון דוידסון:  החברה הזו היא החברה למתנ"סים ויש לה יכולת להגדיל בצורה משמעותית את פעילות החינוך הבלתי פורמלי ואת הפעילות הספורטיבית במדינת ישראל

סימון דוידסון:  אפשר להפוך את זה לדבר מדהים ואפשר גם להרוס את מה שנעשה עד עכשיו

סימון דוידסון:       לכן אני מבקש שלא לגעת בתכנים של החברה למתנ"סים אלא רק לסייע לה לפעול ביתר כוח ולהגדיל את מספר הילדים שמשתתפים בחוגים

סימון דוידסון:  אני באופן אישי מנסה לגייס ופעול, על מנת שכמה שיותר ילדים במדינת ישראל יוכלו להשתתף בפעילות ספורטיבית

סימון דוידסון:  ואף מצאנו לזה תקנה וזה בחברה למתנ"סים

סימון דוידסון:  זה בידיים שלכם עכשיו, שלך אדוני השר, להביא למצב שבו כמה שיותר ילדים יוכלו לקחת חלק בפעילות אחר הצהריים בחינוך הבלתי פורמלי

סימון דוידסון:  תודה רבה

יוסף טייב: תודה רבה

יוסף טייב:  אדוני השר חיים ביטון, בבקשה

חיים ביטון: כמו חבריי אני אזכיר קודם כל את אלרואי בן שבת, הילד שלצערנו שלח יד בנפשו

חיים ביטון:  אין דבר יותר חמור מהדבר הזה וזה נושא שמתדפק על שולחננו כבר זמן רב

חיים ביטון:  לצערנו אין ממש פתרונות קסם לבעיה הזו

חיים ביטון:  אני יכול לבשר לכם שהמשרד כבר קיים כמה ישיבות בעניין

חיים ביטון:  וגם אתמול, ישבתי עם מנכ״ל החברה למתנ"סים, טל בסקס, לגבי תוכנית חדשה

חיים ביטון:       חבר הכנסת קינלי, שעבד בעיריית ירושלים, שידע, שהשקענו כרגע 4 מיליון שקלים בעיריית ירושלים דרך החברה למתנ"סים, בתוכנית שהיא פיילוט ירושלמי ואני מתכוון בעזרת ה׳ להעביר אותה לכלל הארץ

חיים ביטון:  לאחר הזכרת האירוע העצוב הזה וגם תפילה ועבודה שבעזרת ה׳ נעשה, על מנת שילדים ירגישו יותר בטוח באזור שלהם עצמם

חיים ביטון:  יושב ראש הוועדה, חברים חברי הכנסת, נפנה לנושא שלשמו התכנסנו

חיים ביטון:       ראשית אני לא מתכוון כרגע להתייחס לכל סעיפי הרפורמה בכללותם, אני כן אתייחס לנושאים ספציפיים, ואני חייב לומר, יושבים פה לפחות שני חברי כנסת מתחום החינוך שאני מכיר אותם באופן אישי, חבר הכנסת קינלי וחבר הכנסת דוידסון, שכבר שוחחנו בעבר בנושאי חינוך, שגם עבורי זה לא נושא שהוא חדש

חיים ביטון:  אני רוצה קודם כל לומר לכם תודה רבה על הכינוס הזה

חיים ביטון:       חבר הכנסת קינלי אמר שאולי הופעלו לחצים על היושב ראש שאולי לא לקיים את הדיון

חיים ביטון:  אני חייב לומר שהייתי בחוץ לארץ ודרשתי לדחות את הדיון על מנת שאהיה בו

חיים ביטון:  אז זה קצת הפוך ממה שחשבתם כי אני מאוד שמח שבאתם ודנתם בנושא הזה כי הוא קרוב מאוד לליבי וגם לליבכם, כמובן שגם לשאר חברי הכנסת, מבלי להפחית בכבודם, אבל אתם אנשים שעוסקים המון בתחומי החינוך, תרבות וספורט

חיים ביטון:  לכן אני חייב לומר שאני מתרגש מזה שאתם וגם החברים דואגים לתחום החינוך, ובמיוחד מה שנאמר, או שנכתב כהכנה לדיון הזה, הדאגה לתחום החינוך עקב הרפורמה

חיים ביטון:       כפי שאתם יודעים, אני משפטן שנים רבות ומכיר את התחום לאשורו, ובייחוד בתחום החינוך בו התמחיתי בתחום המשפט

חיים ביטון:  אז בואו נעשה טיפה סדר

חיים ביטון:  יש שוני עצום בין מה שיודעים לבין מה שאומרים בנוגע לרפורמה, אך הרפורמה כפי שאתם יודעים ולא כפי שאתם אומרים, היא בעצם, מבלי להיכנס לכל סעיפיה אלא רק בהתמקדות לתחום החינוך בו אנו עוסקים כרגע, מתייחסת לכך שבית המשפט יממש את מטרתו, שהיא לדאוג שהחוקים שיחוקקו בבית הזה, בבניין הזה, ייושמו

חיים ביטון:       לצערי הרב, ואני רוצה להשתמש בשני המקרים אותם הזכרתם, בהם בית המשפט התערב לטובת התלמידים

חיים ביטון:  אני רוצה שנהיה ברורים

חיים ביטון:  שני דברים קרו במקרים הספציפיים האלה, האחד זה שבית המשפט התייחס ופסק By The חוק

חיים ביטון:  הוא לקח את החוק של האפליה והשתמש בו בפרשת עמנואל, ולא המציא או עשה פרשנות לא נכונה לחוק, ועוד רגע נכנס למקרים בהם הוא כן עשה את זה, הוא לא עשה איזה משהו מחוק הסבירות שלו, אלא בדיוק כפי שהרפורמה מדברת, בית המשפט לקח את החוק, טיפול בו ודאג שהוא ייושם

חיים ביטון:       לצערי אגב, צריך לומר זאת, גם בפרשת עמנואל וגם בפרשת יתד, לא נפתרה הבעיה, הלוואי והייתה נפתרת

חיים ביטון:  מי שרוצה יכול לבוא איתי לסיור בעמנואל, הייתי שם לא מזמן, הבעיה רחוקה מלהיפתר

חיים ביטון:  תוצאת המצב, ואגב אני גובל על הבעיה

חיים ביטון:  בעיית האפליה היא בעיה קשה מאוד, אין בן אדם שיכול להתחמק ממנה וגם אני לא מתחמק ממנה

חיים ביטון:  אבל הפתרון שנעשה, זה שעד היום הבעיה פשוט תועדה בשני בתי ספר נפרדים ולא נפתרה

חיים ביטון:  זה החלק הראשון של הסיפור

חיים ביטון:  אגב גם בנושא של החינוך המיוחד, אחרי שבית המשפט פסק, הם עדיין חזרו שוב ושוב-ושוב על הבעיה, כי גם שם היא לא נפתרה

חיים ביטון:       על זה הרפורמה מדברת, על התערבות מיותר של בית המשפט יש פה מישהו ממפלגת העבודה? אני לא רואה פה מישהו ממפלגת העבודה, אבל זה היה מעניין לשמוע את דעתו או דעתה של חברי כנסת ממפלגת העבודה על הנושא הבא שהוא הדבר השני

חיים ביטון:  עיריית בית״ר עילית עתרה לבית המשפט על כך שנפסק שהילדים החרדים של בית״ר עילית לא יקבלו את הפיילוט של ההזנה

חיים ביטון:  השופט חשין, ביחד עם שלושה שופטי בית המשפט העליון, פסקו שלילדים חרדים לא מגיע לאכול

חיים ביטון:       אגב זה כמעט הניסוח המדויק של השופט חשין, מי שרוצה יכול לחפש בגוגל ולקרוא את הפסיקה המעניינת הזאת, בה הוא אמר שמי שרוצה לאכול שיבוא לחינוך הרשמי, זה הנוסח שלו

חיים ביטון:  הגברת יולי תמיר, ממפלגת העבודה, כבלה על החלטת בית המשפט בעניין ולכן היה לי מעניין לשמוע את דעתם של חברי המפלגה היום

חיים ביטון:  זו הייתה פסיקה מתחום הסבירות

חיים ביטון:  לא החוק, זו הייתה דעתם

חיים ביטון:  אני אומר לכם, לצערי הרב, ואני לא רוצה לפרוס כאן עד כמה, אבל כאיש חינוך של שנים רבות מאוד נתקלתי באטימות לב רבה

חיים ביטון:       הייתי מנכ״ל של רשת חינוך תורנית, שמונה 60 אלף תלמידים, ובכלל הרשתות היום הן כ-180 אלף תלמידים בתוך המגזר החרדי

חיים ביטון:  חברים, אני בטוח שאתם אומרים את דעתכם ממקום נקי ושאתם חושבים באמת שהרפורמה עתידה לפגוע בחינוך

חיים ביטון:  אבל אני אומר לכם, שדווקא חיזוק המחוקק, שבו גם אתם יושבים, אל מול החלטות של סבירות ודברים מסוג זה בבתי המשפט, זה מה שיוכל לתת את כלי השרת

חיים ביטון:       ככה זה אמור להיות במדינות דמוקרטיות, שחברי הכנסת, המחוקקים, השרים, יוכלו באמת ליישם את החלטותיהם

חיים ביטון:  ואני אומר לכם, שהחלשה של מערכת הממשל ושל הכנסת, תגרום בדיוק ההפך, לפגיעה במערכת החינוך ובמיוחד במערכת החינוך החרדית, שהיא מיעוט

חיים ביטון:  שמעתי הרבה פעמים שמדברים על זכויות מיעוטים ופגיעה במיעוטים, כאילו שהחרדים כבר אינם מיעוט

חיים ביטון:  נכון שמדובר במיעוט שגדל, אבל חרדים הם עדיין מיעוט

חיים ביטון:       ולצערנו הרב אני מוכן, אבל מחוץ לדיון פה כי כאן זה הזמן של כולם, להביא לכם רצף החלטות של ייעוץ משפטי בכל הדרגים שלו, שהפלה ופרשן את סעיף 3א של הרשתות החינוכיות, שהוא סעיף בחוק שאומר שהן מתוקצבות על פי החוק במעט אחוזים, פרשנות מצמצמת שהולכת וגדלה עם השנים, כדי לגרום לכך שהם יקבלו פחות

חיים ביטון:       מבלי להתייחס לכל סעיפי הרפורמה כי אני רוצה גם לכבד את חבריי ואת זמנם, אבל אני אומר לכם שאנחנו היום בממשלה הזאת, שמנו את זה כדבר ראשון על השולחן

חיים ביטון:  גם אם זה מקומם חלק מהאנשים שאינם חפצים בהצלחת המגזר החרדי או בשילובו בתוך האוכלוסייה הכללית, באנו ודיברנו ראשית על השוואה

חיים ביטון:  השוואה של החינוך החרדי אל מול החינוך הכללי

חיים ביטון:  לא דיברנו על כולם, מי שרוצה להיות ברשתות, שהן, ואני מדגיש כי זה צריך להיאמר, מערכות שבהן לומדים ליבה, עושים מבחני מיצ״ב - - -     

משה טור פז: אצלכם, לא בחינוך העצמאי חיים

משה טור פז:  זאת האמת

חיים ביטון: תודה שאמרתם אצלכם

חיים ביטון:  חבר הכנסת קינלי היקר, אתה מכיר את דעתי ואת דרכיי, ואני לא רוצה לדבר על חיים ביטון כי הוא לא העניין פה בכלל

חיים ביטון:  העניין הוא שיושבים פה כאלה שיש ברצונם לנגח את המערכת הזאת, הם מביאים נתונים לא נכונים וגורמים לכך שהמערכת החרדית תיקח צעדים אחורה ותהפוך מתגוננת למול המערכת

חיים ביטון:       אתם מוזמנים לרשום את מה שאומר כאן עכשיו, לאור זאת שהממשלה באה ומצהירה שהיא תעשה שוויון, המערכת החרדית, תלך לכיוון של התחברות למערכת

חיים ביטון:  לא בכוח ולא בשוט, אלא בצורה נכונה

חיים ביטון:  שזה כנראה הפוך ממה שאתם חושבים שיהיה, חלקנו רק בפנים וחלקנו גם כלפי חוץ

חיים ביטון:  בשורה התחתונה, לא שומעים אותי יותר מידי, אני לא עולה בתקשורת יתר על המידה, אני עסוק בלעבוד ברוך ה׳

חיים ביטון:  אבל אני רוצה שתדעו דבר אחד, כל הדמוניזציה של המערכת, היא משום שעובדים עכשיו יומם ולילה על מנת להפוך את הממשלה הזאת ללא לגיטימית בתירוצים כאלה ואחרים

חיים ביטון:       כל הדיון הזה עכשיו, הוא לצערי הרב, לא על הדעה האישית שלכם, שוב, אני אומר את זה כאחד שמכיר את זה, הוא דיון שנוצר במטרה להגדיל את הדמוניזציה הזאת בדברים שפשוט אינם נכונים

חיים ביטון:  ואני פה, אני לא בורח מפה, ואשמח לנהל דיון אמיתי על הדברים שאמרתי תוך התייחסות לשני הסעיפים המשפטיים, שגם שם, אם היה את סיפור עמנואל אחרי הרפורמה המשפטית, המערכת המשפטית הייתה הרבה יותר חזקה, ואולי אף עוזרת לנו לפתור את הבעיה בצורה אמיתית ולא בפתרון שרק יישמע טוב בחיצוניות שלו

חיים ביטון:       לכן חברים, אני אומר לכם, אני מבקש שהדיון ימשיך להיות רלוונטי לצורך הנושא שלנו, וקורא לכם ללמוד את הדברים לעומק, לנסות לראות את הדברים בתפיסת העולם שהיא הנכונה ולא רק לנוע מתוך מוטיבציה לפרק את הממשלה הזאת, כי זה לא קורה, לכל אלה שבאמת מצפים לזה

חיים ביטון:       ואני קורא לעוד דבר אחד: יש רצון מהצד שלנו להקשבה, לניהול דיון, כמו זה, ולצערנו הרב, ראשי המאבק בצד השני לא רוצים לעשות את זה

חיים ביטון:  יש אצלנו את מלוא הכבוד לאנשים שמפגינים ולזכותם להפגין, זה הדבר הראשון שאותו למדנו

חיים ביטון:  בסוף צריך לשבת ולקיים דיונים כדי להגיע לתוצאות שירצו את שני הצדדים, אבל לצערנו, לא אלה שיושבים פה כי אני לא מכיר את דעתם האישית, אבל הצדדים לא נמצאים בתוך תהליך של הידברות, ואני קורה מכאן לעשות זאת, תודה

יוסף טייב: תודה רבה

יוסף טייב:  תנועת אם תרצו, רכז פעילים ארצי, שי רוזנגרטן, בבקשה

שי רוזנגרטן: תודה אדוני היושב ראש, האמת שלא תכננתי לדבר, יש לנו פה תלמיד תיכון שיכול להציג את הדברים בצורה מיטבית

שי רוזנגרטן:  אני רק אגיד בשני משפטים כי בכל זאת קיבלתי את רשות הדיבור, שאני חושב שדובר פה כבר כמה וכמה פעמים על סכנה של סתימת פיות, על פוליטיזציה בתוך מערכת החינוך, על פחד או איסור לדבר או להעביר דברים שהדיקטטורה לא מוכנה שיגידו אותם

שי רוזנגרטן:       אני חושב שכרגע אנחנו נמצאים במצב שהוא הרבה יותר קרוב להפך

שי רוזנגרטן:  מצב שבו אסור כמעט לפצות מילה בעד הרפורמה במערכת המשפט, כיוון שאתה אוטומטית מתויג בתור איזה שהוא יצור דמוני, אפל, חשוך וגזעני, והדבר הזה מהלך אימים על סטודנטים ותלמידים רבים, וברשותך אני באמת אשמח אם תינתן רשות הדיבור לחברי כאן

יוסף טייב: איל מור, בבקשה

שאול עמור: תודה רבה

שאול עמור:  אני איל, בן 17 מאלעד, תלמיד כיתה יא׳ ונציג מתנועת אם תרצו

שאול עמור:  אני רוצה להתייחס למה שאמרו כאן לפני כן, שתעלה דיקטטורה של בג״ץ של אחרי הרפורמה

שאול עמור:  אני אזרח במדינת הזאת ואני מרגיש שהדיקטטורה כבר נמצאת פה

שאול עמור:  בג״ץ פוסלים עתירות רלוונטיות כמו עתירה על הפרדה במקומות חרדיים ובג״ץ אסר על ביצוע ההפרדה, כמו כשעתרו למקומות ערביים ובג״ץ התעלם מזה, כמו כשעתרו כמה פעמים על האריתראים בדרום תל אביב ובג״ץ פסל את זה, נתן להם זכויות שלא מגיעות להם והתעלם מהחוק

שאול עמור:      אבל אני לא באתי לדבר על חוקים, ביקשו ממני לא לעשות את זה ובצדק

שאול עמור:  אני כן רוצה לדבר על העתיד שלי, על איך הוא ייראה

שאול עמור:  עוד כמה שנים אני עתיד להתגייס לצה״ל, ואני לא יודע אם אני הולך לחזור משדה קרב הביתה או ללכת לכלא

שאול עמור:  אם היה ויריתי על מחבל, עבר באמצע ילד שנפגע ויחליטו לשפוט אותי כי זה לא ייראה טוב בעיניי העולם

שאול עמור:  האם בג״ץ יגבה אותי או שיגיד שזה לא מתאים לקטגוריות שלו וישלח אותי לכלא?     בנוגע לסתימת הפיות, שוב, כמו ששי אמר, אני מרגיש שזה כבר כאן

שאול עמור:  אני מגיע לדבר עם סטודנטים באוניברסיטה ואנשים אומרים לי שהם לא יכולים לדבר

שאול עמור:  אם המרצה אומר משהו נגד הרפורמה וסטודנט מנסה להביע עמדת נגד, הוא מסתכן בפגיעה בציון ובמבחנים, שזה לא משהו שיש דרך להוכיח אותו, אבל הוא קורה בפועל

שאול עמור:  תודה רבה

יוסף טייב: תודה רבה

יוסף טייב:  חבר הכנסת יוסף עטאונה, בבקשה

יוסף עטאונה: תודה רבה כבוד היושב ראש

יוסף עטאונה:  מבלי להתייחס לכותרת עצמה של הדיון, של הפגיעה עקב המהפכה המשפטית

יוסף עטאונה:  אני רוצה לדבר דווקא על המציאות ש- - -      

יוסף טייב: אגב מדובר ברפורמה משפטית ולא במהפכה משפטית

יוסף עטאונה: כן, לפי הכותרת - - -      

יוסף טייב: כן, זו הכותרת שנתנו חבריי אבל אני חושב שזו טעות

יוסף טייב:  בבקשה, יוסף

משה טור פז: לא, אנחנו קראנו לזה פגיעה הרסנית שצפויה במערכת החינוך עקב המהפכה המשפטית, ואנחנו עומדים מאוחרי כל מילה

יוסף טייב: כן יוסף, בבקשה

יוסף עטאונה: אני דווקא לא רוצה לדבר על רפורמה או על מהפכה

יוסף עטאונה:  אני רוצה לדבר על המציאות

יוסף עטאונה:  בשבוע שעבר יצא לנו לדבר על השביתה של 19 אלף תלמידים במועצה האזורית נווה מדבר בדרום, שרובם מכפרים בלתי מוכרים שמוסעים לבתי ספר שנמצאים בתוך המועצה האזורית נווה מדבר

יוסף עטאונה:  הייתה שביתה של המסיעים

יוסף עטאונה:  ישנה הידברות בין המועצה האזורית לבין משרד החינוך לגבי כל מערך ההסעות שם

יוסף עטאונה:  הבעיה הזאת צריכה להיפתר ובמיידית

יוסף עטאונה:      אי אפשר ש-19 אלף תלמידים יישארו בבית ולא ילכו לבתי הספר בגלל תקציבים ובגלל ניהול לא נכון של כלל מערך ההסעות בכפרים הבלתי מוכרים

יוסף עטאונה:  הילדים האלה משלמים מחיר כפול

יוסף עטאונה:  בפעם הראשונה הם משלמים על כך שהמדינה לא מכירה בהם כילדים שזכאים למוסדות חינוך במקום מגוריהם ובפעם השנייה שלא מכירים בהם כילדים שזכאים להסעות ליישובים בהם כן יש מוסדות חינוך

יוסף עטאונה:       מערך ההסעות הוא לקוי וסובל מבעיות תפקוד כל הזמן, אנחנו עדים לשביתה אחר שביתה

יוסף עטאונה:  ממה שהבנתי בסוף השבוע, שהמסיעים והמועצה האזורית נווה מדבר הצליחו להגיע לסיכום שיחזיק עד סוף שנת הלימודים, ומחכים לגיבוי ממשרד החינוך ולאישור של ההסכם

יוסף עטאונה:  אני מבקש ממך כבוד היושב ראש, ואני רוצה שזה יהיה בפרוטוקול ואף לקבל את התייחסות השר, אחד, שיעלה על הכתובים ההסכם שבין המועצה ומערך ההיסעים, אפילו היום אם אפשר, כי הם הגיעו לסיכומים ורק ממתינים למסמך אישור ממשרד החינוך

יוסף עטאונה:       ראש המועצה האזורית ומנהלי חברת ההסעות, הגיעו לסיכום עם המסיעים על דחיית השביתה בעשרה ימים עד שיימצאו הפתרונות

יוסף עטאונה:  בנוסף אני מבקש ממך כבוד היושב ראש וממך אדוני השר, לקיים דיון במיידי על כל מערך ההסעות בכפרים הבלתי מוכרים בנגב, הן במועצה האזורית נווה מדבר והן במועצה האזורית אל קסום

יוסף עטאונה:  כי מערך ההסעות - - -      

יוסף טייב: חשוב לומר שבשבוע שעבר נערך פה דיון בנושא ההסעות, בין היתר גם במועצות הנגב, לצערי, לא נכחת

יוסף טייב:  אבל דיברנו על זה וזה בטיפול

יוסף עטאונה: חברי כבוד היושב ראש, אני בא ממקום בו אין דקה למנוחה

יוסף עטאונה:  באותו יום היה גל של הריסות בנגב, מה שמנע ממני להגיע לכנסת, כי נכחתי שם והייתי עם האנשים בכדי למצוא פתרונות

יוסף עטאונה:  אבל אני מבקש לקיים דיון מעמיק על כל מערך ההסעות בכפרים הבלתי מוכרים לפני שתתחיל שנת הלימודים הבאה

יוסף עטאונה:  אולי נצליח לפתור את השביתה הזו ולטפל בבעיה באופן זמני, אך צריך למצוא פתרון עמוק ושורשי שייתן מענה לטווח ארוך

יוסף עטאונה:  ואני אשמח אם זה יקרה, תודה רבה

חיים ביטון: חבר הכנסת עטאונה, אני רוצה קודם כל לבשר לך שפארס טויל, שאתה בטח מכיר אותו, שאחראי על כל מערך ההסעות, ממש עכשיו כשאנחנו יושבים פה כרגע הוא נמצא שם בנווה מדבר, וגם היה שם בשבוע שעבר, ונסע כדי לראות את הדברים מקרוב ולהבין איך אפשר לפתור את הבעיה

חיים ביטון:  מדובר בבעיה שהיא מאוד חשובה לציבור כולו

חיים ביטון:       צריך לפתור את זה בגלל שילדים שלא מגיעים לבתי הספר שלהם

חיים ביטון:  ואחת המשימות הגדולות של מדינת ישראל, היא לגרום לכך שהילדים בפזורה יגיעו לבתי הספר שלהם

חיים ביטון:  הסיפור מורכב, אתה יודע גם עד כמה שהוא מורכב, ורצית לשמוע את תגובתי, אז שתדע שקודם כל שהנושא בטיפול כבר ממש עכשיו ואני מאמין שנמצא פתרון ודבר נוסף זה שתדע שמדובר בנושא שפתרונו חשוב לנו מאוד

יוסף עטאונה: בנוגע לשביתה, אתה צריך לדעת ש- - -      

חיים ביטון: אני מכיר את הפרטים

יוסף עטאונה: ודבר חשוב מאוד, אני דיברתי גם אתמול עם ראש המועצה שם, והם מחכים להתחייבות של משרד החינוך על הפערים ועל הדברים שסוכמו

יוסף עטאונה:  פארס היום נמצא שם

חיים ביטון: הוא נמצא שם משבע בבוקר והוא הגוף העליון שאחראי על זה ואני אומר לך שאני מאמין שהם יגיעו לפתרון

יוסף עטאונה: צריך להוציא לפועל את הסיכום שאליו יגיע פארס עם המועצה ובמקביל, צריך לקיים את הדיון על כל מה שגם אתה אומר

חיים ביטון: אני מסכים איתך, זה חשוב מאוד

יוסף עטאונה: תודה רבה

יוסף טייב: תודה רבה

יוסף טייב:  לילי הלפרין, ראש מרכז אמת לסובלנות, בבקשה

לילי הלפרין: תודה

לילי הלפרין:  אני אדבר קצרה, כתבתי את זה כדי שאוכל להיות מדויקת

לילי הלפרין:  אפתח ואומר שאני חוששת מאוד ממה שצופן לנו העתיד

לילי הלפרין:  הביטוי של מה צופן לנו העתיד, עולה היום לא מההקשר הספרותי ולא ממקום של סקרנות אינטלקטואלית למה שיהיה, או מריגוש, או מהערכות אישיות של זיהוי הזדמנויות, אלא מחשש אמיתי על מה שעשוי להתרחש במערכת החינוך

לילי הלפרין:      אני מבקשת להתייחס בקצרה לשלושה תחומים

לילי הלפרין:  האחד: התחום המוסרי - לשיח פתוח, כמו שאמר חבר הכנסת קינלי, ריבוי וגיוון, בניגוד לצמצום אחידות ואיסורים, יש ערך לכלל הפעילויות האנושיות ובכללה גם על התנהגות מוסרית

לילי הלפרין:  מניסיוננו בהפעלת עשרות קבוצות של צעירים בנושאים של התמודדות עם אלימות וגזענות, תקשורת בין אישית או קידום עמדות מוסריות, למדנו כי שימוש באיסורים ובענישה, ובדברים נוספים מהמשפחה הזו, לא מקדמים את האדם להיות טוב או מוסרי יותר

לילי הלפרין:       הבחירה בטוב אצל הצעיר הישראלי, תהיה רק כאשר הוא יפעל כך מעצמו, מבחירה אישית, ולא תחת מסגרות איומים ותנאים

לילי הלפרין:  אני בזה מתייחסת לאירוע הגזעני שהתרחש בנתיבות, אני לא אכנס לזה, אבל הוא בהחלט מתקשר גם לתחום המוסר

לילי הלפרין:  השני: תחום הדעת והחשיבה היצירתית - חינוך על בסיס רחב, מעניק ללומד סיפוק רב

לילי הלפרין:  אך חשוב להדגיש זאת פה, בוועדת החינוך של הכנסת, שהחינוך הרחב מסייע לתלמיד, בתוך מערכת החינוך, לפתח גמישות מחשבתית, היכולת ליישם דברים ומחשבות ובעיקר להתמודד עם קשיים ושינויים

לילי הלפרין:       חינוך מן הסוג הזה יעזור לתלמיד לצאת מתוך הקופסה, לחשוב באופן עצמאי, ולא תחת השפעות שונות של דוגמות, דעות קדומות ושיפוטיות

לילי הלפרין:  יעזור לתלמיד הצעיר להבין, לקבל ולכבד את ההבדלים הקיימים באופן טבעי בין הערכים שעליהם הוא חונך או שמוכרים לו, לבין ערכים של תלמידים אחרים

לילי הלפרין:  אגב, כשילד מפנים את זה, זו נקודת פתיחה מצוינת לחיים

לילי הלפרין:  השלישי: התחום הכלכלי - אני אשמח לשים פה דגש על זה

לילי הלפרין:  החינוך הפתוח הוא חשוב גם בהיבט נוסף, בהיבט הכלכלי, שכן הוא מכין את התלמיד למציאות העכשווית של שוק העבודה, שוק העבודה במאה הנוכחית, המאה הגלובלית

לילי הלפרין:       לימודים רחבים, חשיבה ביקורתית, הנמקה רציונליות ופלורליזם היום הכרחיים כדי להצליח בעבודה ובקריירה

לילי הלפרין:  ליצירת שיתופי פעולה מקומיים או גלובליים, לטובת היחיד ולטובת המדינה שלנו

לילי הלפרין:  אני מבקשת ששלושת הנקודות האלו, יקבלו התייחסות בתהליכים שאנחנו עוברים עכשיו

לילי הלפרין:  תודה

יוסף טייב: תודה רבה

יוסף טייב:  הרב שלמה ברין, ר"מ בישיבת הר עציון, בבקשה

שלמה ברזניץ: כבוד היושב ראש, כבוד השר וחברי כנסת נכבדים

שלמה ברזניץ:  לא שמענו? לא למדנו? לא חינכו שכוח ושררה נוטים להטיל רסן? לא ידענו שככל שכוח השלטון גדול יותר כך עריצותו קשה יותר, מסוכנת יותר ומשחיתה יותר? עד כמה התורה הזהירה והגבילה את כוחו של המלך? ציוותה עליו שלא ירבה לו סוסים ולא נשים ולא כסף וזהב, ודרשה ממנו לכתוב לעצמו ספר תורה שיוכל לקרוא בו כל ימי חייו

שלמה ברזניץ:  מי לנו גדול מדוד המלך? מלך ישראל

שלמה ברזניץ:  נעים זמירות ישראל

שלמה ברזניץ:  שאלמלא נתן הנביא שהוכיח אותו על התרת הרסן, מי יודע אם היינו זוכים ללמוד גודלה של תשובה

שלמה ברזניץ:       נביאי ישראל ידעו וגם ראו בעיניהם כי השלטון עשוי להשחית

שלמה ברזניץ:  המאבק בשחיתות השלטונית הוא אחד הנושאים העיקריים שבהם עוסק התנ״ך

שלמה ברזניץ:  כך אומר לנו הנביא יחזקאל (פרק לד): ״בן אדם, הינבא על רועי ישראל; הינבא ואמרת אליהם לרועים

שלמה ברזניץ:  את הנחלות לא חיזקתם, את החולה לא ריפאתם, ולנשברת לא חבשתם, ואת הנידחת לא השיבותם, ואת האובדת לא ביקשתם, ובחוזקה רדיתם אותם ובפרך״

שלמה ברזניץ:  נאומי הנביאים האחרונים מלאים בביקורת על רשויות השלטון השונות, ותולים את חורבן הממלכות השונות בשחיתות

שלמה ברזניץ:      רבותיי, הסכנה הגדולה ביותר לחברה היא השחיתות

שלמה ברזניץ:  מול אויב חיצוני אפשר להתאחד ולהתמודד, אבל אם תולעת השחיתות תכרסם בפנים, החברה תתפורר מתוך תחושה שכולם מושחתים, והיא תקרוס לבור שחור ונורא

שלמה ברזניץ:  אפשר, ואולי צריך לתקן את הדרוש תיקון במערכת האיזונים בין הרשויות, וייתכן שהאקטיביזם השיפוטי הלך רחוק מידי, אבל מה שעומד כאן על הפרק זה שינוי משטרי שעלול לדרדר אותנו חס ושלום לעריצות שלטונית, שאומרת לטוב רע או לרע טוב

שלמה ברזניץ:       אוי לה למדינה שלא תאפשר ביקורת שיפוטית אפקטיבית על ביצועיה

שלמה ברזניץ:  ומאותה סיבה, אוי לה למדינה שמינוי שומרי הסף בפני העריצות השלטונית, היועצים המשפטיים ובית המשפט העליון, יינתן בלעדית על ידי השלטון ובעלי השררה

שלמה ברזניץ:  מערכת שיפוטית חלשה תוליד חברה חלשה, ממשלה חזקה יותר מידי, ואפילו מושחתת

שלמה ברזניץ:  מערכת שיפוטית חזקה תוליד חברה מוגנת יותר וחזקה יותר, פחות מושחתת

שלמה ברזניץ:       כך למדנו בהיסטוריה

שלמה ברזניץ:  שלא נחשוב לעצמנו שאנחנו טובים יותר ממלכים קדמוניים

שלמה ברזניץ:  בעלי השררה מדברים על משילות

שלמה ברזניץ:  אני רוצה לומר משהו גם לכבוד השר

שלמה ברזניץ:  משילות היא כלי שלטוני חשוב, אך היא איננה ערך

שלמה ברזניץ:  משילות היא איננה ערך

שלמה ברזניץ:  רבותינו לימדו אותנו לדבוק בערכים של שיווין, צדק, הגינות, יושר, חמלה ודאגה לחלש

שלמה ברזניץ:       מעולם לא שמעתי מרבותיי ולא ראיתי בספרי הקודש על עניין של משילות שגובר על הערכים האלה

שלמה ברזניץ:  מדוע להפוך את סולם הערכים החינוכי? אנחנו צריכים לחנך למשילות? אנחנו צריכים דווקא לחנך להגבלה על הכוח

שלמה ברזניץ:  אני פונה אליכם עכשיו מעומק ליבי, הכוח בידי הקואליציה, אדוני היושב ראש, יש לכם רוב פרלמנטרי, אף אחד לא מערער על הממשלה ועל הרוב שלכם שהשגתם בבחירות

שלמה ברזניץ:       אבל תקשיבו, תשנו, תתקנו, בסדר, אך אל תהרסו

שלמה ברזניץ:  עצרו לרגע, למען השם, תיראו מה קורה מסביב, דברו עם חצי העם שהמדינה הזו חשובה לו לא לפחות מלכם, תקשיבו לו, תגיעו להבנה, קבלו את מתווה הנשיא, זה אפשרי, גם אם לא יושג כל רצונכם

שלמה ברזניץ:  אתם תשיגו דבר הרבה יותר חשוב, הכרחי וחיוני, אתם תמנעו התנגשות נוראה שמאיימת למוטט את הבית

שלמה ברזניץ:  אנא מכם, בטרם יהיה מאוחר, בטרם ישברו החישוקים, חס ושלום

שלמה ברזניץ:  תודה רבה

יוסף טייב: תודה רבה

יוסף טייב:  אני רק רוצה לומר, שידינו פתוחות ושאנחנו הזמנו

יוסף טייב:  אני חושב שמתווה הנשיא לא מקובל גם על חלק מחברי האופוזיציה, זאת אומרת, אולי זה גם לא הפתרון אבל - - -      

חיים ביטון: אדוני יושב הראש, אני רק חייב לומר לך הרב שלמה ברין – הייתי חושב שאת הנאום שלך אפשר להשמיע מהצד השני באותה מידה, באמת שהתחברתי לדבריך, הקשבתי, שמעתי, דיברת אלינו, אבל צריך לדבר לצד השני עם אותו מלל

שלמה ברזניץ: אדוני, הכוח בידי השלטון ולא בידי אלה שמגבילים את השלטון

חיים ביטון: בסדר, אבל צריך צד שני

משה טור פז: השר ביטון, אמרנו את זה 100 פעמים, תעצרו את החקיקה ונגיע לנשיא

חיים ביטון: אני לא אהיה פופוליסטי ואדבר על מה שכל היום מדברים בתקשורת

משה טור פז: אנחנו מוכנים לשבת למשא ומתן אם תהיה עצירת חקיקה

חיים ביטון: חבר הכנסת קינלי, באף דמוקרטיה נורמטיבית אין עצירת חקיקה לשם קיום דיון

חיים ביטון:  יש דיונים, לשם כך נועדה הכנסת

חיים ביטון:  מטרת הדיונים היא לעסוק ולדון במה שמחוקק

סימון דוידסון: היית בדיונים אצל שמחה רוטמן? בדיונים של ועדת חוקה?      

חיים ביטון: לא, לא הייתי מסיבותיי

סימון דוידסון: אז אני אגיד לך, כאחד שהיה שם כבר יותר מ-50 שעות, שלא מתקיים שם שום דיון

חיים ביטון: אבל חבר הכנסת דוידסון, התנאים המקדימים שמגיעים מצד האופוזיציה הם תנאים שמוכיחים, שהצד השני לא רוצה לנהל דיון

חיים ביטון:  אמר הרב, אני רוצה לחדד משהו בדבריו, דבר אחד מכל מה שהוא אמר שאליו לא התחברתי וזה שאנחנו מבחינתנו, בתפיסת העולם שלנו לא רוצים לשמוע את הצד השני, וזה פשוט לא נכון

חיים ביטון:  אמר הרב, שלא רוצים לפרק פה את הממשלה

חיים ביטון:  ברצינות, כל המטרה של ראשי האופוזיציה , שוב לא אתם, אני אומר לכם את זה כחברים, אתם יודעים טוב מאוד שהמובילים בצד שלכם לא רוצים להגיע לשום הבנה, לכן הם לא מגיעים לשום דיון

חיים ביטון:       זה שאתה מגיע לדיונים ושהדיונים מתנהלים כפי שאתה אומר, אני מבין, אבל עדיין, ישב אתמול שמחה רוטמן אצל הנשיא במשך שלוש שעות במטרה כן להגיע להבנה, זאת נכונות, מה גם שהוא לא הקובע היחיד, יש ממשלה

חיים ביטון:  אתמול בישיבת הממשלה, קרא ראש הממשלה לשני הצדדים לבוא להידברות, אבל המצב הוא שהם חולמים להגיע לפירוק הממשלה, ולכן הרב, מה שאמרת הוא הפוך, כי הם אלה שלא רוצים לנהל דיון

משה טור פז: אמר פה הרב שלמה בין, דבריו, הם מה שנקרא, ניכרים דברי אמת

משה טור פז:  הוא דיבר על האיזון בתנ״ך בין מלכי ישראל, שחלקם היו מדהימים וחלקם היו מושחתים, לבין הרשות היחידה שהגבילה אותם, שאז היו אלה הנביאים

משה טור פז:  כבר יותר מ-2,000 שנה שאין נביא בישראל

משה טור פז:  אנחנו יודעים למי ניתנה הנבואה

משה טור פז:  מה שאמר לך הרב לא היה מופנה אלינו, אולי לפני ארבעה חודשים זה היה נאמר אלינו אבל אתם בשלטון, לכן הוא אומר את זה לכם

חיים ביטון: הייתה השתלטות מלאה של מערכת המשפט על הממשלה, וכולם מודים בזה

חיים ביטון:  הם רוצים לבטל שרים, לבטל ח"כים

משה טור פז: השר חיים, לא, לא כולם מודים בזה

משה טור פז:  הדיון עכשיו הוא לא על אופוזיציה וקואליציה, הדיון עכשיו הוא על מה שאנחנו קוראים לו מהפכה משפטית ואתם תקראו לו אחרת

משה טור פז:  אמר כאן הרב המכובד, הדברים האלה, של שתי רגליים שעליהן יושבת הדמוקרטיה הישראלית, רגל השלטון ורגל המשפט, אתם עכשיו באים לערער את רגל המשפט, מה שפעם עשו הנביאים

משה טור פז:  ואני אומר לך, אמר כאן חברי חבר הכנסת דוידסון, נכון, מערכת המשפט לפעמים התייצבה ולפעמים לא - - -      

חיים ביטון: לפעמים התייצבה יתר על המידה

משה טור פז: בסדר, אפשר, יכול להיות

משה טור פז:  אבל מה שאתם כרגע עושים, הוועדה לבחירת שופטים, מינוי יועצים משפטיים ופסקת ההתגברות, מעקר את עיקרי הכוח של הרשות השופטת, ולא משאיר הגנה לא על התלמידים שלך ולא על התלמידים שלי

משה טור פז:  זו הטענה, אין מי שיאזן את השלטון

חיים ביטון: חבר הכנסת קינלי, אני שואל אותך שאלה, בשלושת השבועות שחלפו, לא הייתה חקיקה אחת בתחום

חיים ביטון:  דיונים היו

משה טור פז: מה זאת אומרת? בשבוע שעבר

חיים ביטון: רגע, סליחה, הייתה הפסקה של כמעט שלושה שבועות

משה טור פז: חיים בשבוע שעבר, על מה אתה מדבר? אתה גם ח״כ, אתה נמצא בדיונים

חיים ביטון: קודם כל אני לא ח״כ, אבל אני אומר לך

חיים ביטון:  בואו נהיה מדויקים, תסתכל על התאריך האחרון

חיים ביטון:  הודענו ואמרנו שיש פה הפסקת חקיקה, שאגב הנשיא ביקש

משה טור פז: צר לי אבל בשבוע שעבר עברו שתי קריאות טרומיות, ושבוע לפני כן קריאה ראשונה

משה טור פז:  על מה אתה מדבר?      

ולדימיר בליאק: יש חמישה דיונים בשבוע של ועדת חוקה

חיים ביטון: דיונים כן, לא אמרתי שאין דיונים

ולדימיר בליאק: דיונים זה לא חקיקה?      

חיים ביטון: לא

חיים ביטון:  דיונים זה לא חקיקה

חיים ביטון:  למה ההפסקה שביקשתם היא הפסקת חקיקה ולא הפסקת דיונים? הייתה הפסקה חקיקה ואף אחד לא רצה לבוא לשם

חיים ביטון:  תהיו כנים עם הנושא הזה

משה טור פז: כי לא הייתה הפסקה לרגע

חיים ביטון: אגב אנחנו לא חושבים שצריך בכלל להפסיק את החקיקה

חיים ביטון:  אבל במציאות הייתה הפסקה וגם את זה לא ניצלו, נקודה

יסמין פרידמן: לא הייתה הפסקת חקיקה, פשוט היה חג

חיים ביטון: מה זה משנה מה הסיבה?      

יסמין פרידמן: מה זאת אומרת מה זה משנה?      

משה טור פז: לא צריך לספר סיפורים ואז לומר שהייתה הפסקה

יוסף טייב: חברים, אני רק אומר דבר אחד

יוסף טייב:  תראו, זה לא נושא הדיון אבל אני כן רוצה להתייחס כי עלה פה הנושא בצורה כזו או אחרת

יוסף טייב:  צריך להבין, אנחנו נמצאים בבית המחוקקים ובבית המחוקקים, גם אם רוצים להגיע לפשרה, המקום בו יש לדון סביב חוק כזה או אחר, על רפורמה כזו או אחרת, על מהפכה כזו או אחרת, הוא בחדר ועדת החוקה

ולדימיר בליאק: זה בהליך תקין

יוסף טייב: בהליך תקין

ולדימיר בליאק: אבל ההליך לא תקין

יוסף טייב: ואני שוב אומר, לצערי, ואני פונה אליכם חברי באופוזיציה, אם הדיונים בוועדת החוקה היו מתנהלים באופן בו מתנהל עכשיו הדיון הזה פה בוועדת החינוך, והייתם באים באמת בראש פתוח וטוב, ולא על מנת לאתגר את קיום הדיון ואת יושב הראש, יכול להיות שהתוצאה הייתה אחרת

ולדימיר בליאק: אתה יודע שהיושב-ראש מדבר ב- 50% מהזמן בוועדה?         

סימון דוידסון: יוסי, אני גדלתי בנתניה, 12 שנים לא הוציאו אותי מהכיתה, פה כחבר כנסת, כבר זרקו אותי 18 פעמים על זה שאמרתי בוקר טוב

יוסף טייב: יכול להיות שבכניסתך לכנסת עברת איזו שהיא מוטציה, אני לא יודע

סימון דוידסון: הבנתי שמפרגנים לכם על כל הוצאה, מקבלים על זה בונוסים

יוסף טייב: חבר הכנסת ולדימיר, בבקשה

ולדימיר בליאק: תודה רבה אדוני היושב ראש, כידוע אני משמש כמרכז האופוזיציה בוועדת הכספים, אבל היות שוועדת הכספים לא מתכנסת מזה שבועיים כי הקואליציה התנתקה מכלכלת ישראל, אז פתאום התפנה לי המון זמן ואני יכול לבוא ולדבר גם בוועדה שלך

יוסף טייב: ברוך הבא

ולדימיר בליאק: קודם כל אני שמח על קיום הדיון הזה, אני חושב שמדובר בדיון חשוב

ולדימיר בליאק:  מעבר לזה אני גם מברך על השתתפות השר בדיון כי בדיון דומה שהתנהל בוועדת הכספים הממשלה בחרה להחרים את הדיון

ולדימיר בליאק:  אז אני מברך אותך על נוכחותך ועל דבריך כאן גם אם אנחנו לא מסכימים

ולדימיר בליאק:  אני לא איש חינוך, אלא איש כספים, אבל יש לי שתי בנות בבית שהן תלמידות במערכת החינוך היסודית, אחת בת עשר ואחת בת שבע

ולדימיר בליאק:       פעם, הבת הקטנה שלי, מיה, שאלה אותי: ״אבא, אם נולדת ברוסיה אז למה עלית לישראל?״ ועניתי לה כמובן, שחזרנו לבית הלאומי שלנו, ומעבר לזה, שהגענו למדינה יהודית, דמוקרטית ליברלית וחופשית

ולדימיר בליאק:  בשבועות האחרונים אני מתקשה להסביר לבנות שלי כל מה שקורה כאן במקום העבודה שלי, בכנסת

ולדימיר בליאק:  עם כל הרצון שלי והכוונה, אני לא מצליח להסביר לבנות שלי מדוע אנחנו מחוקקים חוק שנועד לפלס את דרכו של עבריין מורשע חזרה אל הממשלה

ולדימיר בליאק:       אני לא מסוגל להסביר לבת שלי מדוע עבריין מורשע אמור לשמש שר בממשלת ישראל, אני לא מסוגל להסביר לבנות שלי מדוע אנחנו מעבירים פה חוק שנועד להכשיר מצב שבו איש ציבור, יכול, הוא ומשפחתו, לקבל תרומות בלתי מוגבלות לכל מיני הליכים

ולדימיר בליאק:  אני לא מצליח להסביר להן מדוע לפני שעה קלה, הצבענו בוועדה המיוחדת של אופיר כץ, להצביע על חוק הנבצרות, שכל מטרתו היא להעניק לראש ממשלה את האפשרות להצליח לחמוק להסדר ניגוד עניינים שבג״ץ כפה עליו בדיון לפני שנתיים

ולדימיר בליאק:       אני לא מצליח, וכנראה גם לא אוכל, להסביר לבנות שלי מדוע במשרד לביטחון לאומי מכהן שר שהוא "שר ה- TikTok", את זה בעצם אולי אני כן אצליח, כי זה נושא שקרוב אליהן

ולדימיר בליאק:  אבל השר הזה הוא עבריין מורשע, שהוגשו נגדו בעבר מעל ל-50 כתבי אישום

ולדימיר בליאק:  אני לא איש חינוך, אבל אני חושב שהשבר הגדול בניסיון ההפיכה הזה, זה השבר הערכי והמוסרי

ולדימיר בליאק:  ולשבר הזה יהיו השפעות מרחיקות לכת על מערכת החינוך שלנו, תודה רבה

חיים ביטון: אתה רוצה לתת להן את הטלפון שלי? אני אוכל להסביר להן

ולדימיר בליאק: אתה לפני חודשיים הבטחת לי פגישה

חיים ביטון: בבקשה

ולדימיר בליאק: אז קודם כל נקיים פגישה ואחר כך נדבר על דברים אחרים

חיים ביטון: אל תגיד את זה בצורה לא נכונה

חיים ביטון:  לא פנית, הבטחתי פגישה ובבקשה אני מוכן לקיים אותה מתי שתרצה

חיים ביטון:  אני רק רוצה להגיד לך דבר אחד, אני לא אכנס לכל המילים הקשות שלך כי זה חלק מהתהליך, אבל יהיה לך מאוד קשה להסביר להן

חיים ביטון:  אבל אם אתה רוצה באמת להסביר להן אז קודם כל תנתק אותן מהטלוויזיה, ששם הן רואות כל היום את מה שאומרים נגד זה

ולדימיר בליאק: הן בנות עשר ושבע, הן לא רואות חדשות

חיים ביטון: אז את ה- TikTok, כי לא תוכל להסביר להן שום דבר כשכל היום מטפטף להן מידע בצורה מאוד מסוימת מכל כיוון

חיים ביטון:  תאמין לי, גם אם אני הייתי חושף את ילדיי הם היו באותו המצב

חיים ביטון:  לכן זו הצעה שלי אליך

ולדימיר בליאק: אתה מנסה לפשט את העובדה שאנחנו נמצאים בשבר ערכי ומוסרי שייקח לנו שנים רבות לתקן אותו

חיים ביטון: אני חולק עליך בהחלט, חבר הכנסת בליאק, דיברת בציניות אז החזרתי לך בטיפה ציניות

חיים ביטון:  אבל אני רוצה להגיד לך משהו

חיים ביטון:  בסוף, בשורה התחתונה, הכול תלוי באופן שבו אתה מסתכל על הדברים

חיים ביטון:  יש חקיקה, יש תקנת השבים ויש כללים בעולם כולו

חיים ביטון:  אני לא כתבתי את תקנת השבים, שנועדה עבור אדם שחטא

חיים ביטון:  לבוא ולקרוא כותרות פופוליסטיות שהצגת אותן     

ולדימיר בליאק: מה זה כותרות פופוליסטיות? ראש המפלגה שלך לפני שנה הורשע - - -      

חיים ביטון: שניה, אני לא הפרעתי לך אז תן לי להגיב לדבריך בצורה מסודרת

חיים ביטון:  אתה דיברת על להסביר לבנותיך, אני יודע שזה היה מטאפורה אבל אתה צריך להבין דבר אחד

חיים ביטון:  יש בכל מערכת איזונים ובלמים, גם בתורה, יש הנחיות של מה לעשות עם אדם ששגה ועבר עבירה בחייו

חיים ביטון:  זה לא נכון

חיים ביטון:  האופן בו הצגת את הדברים, כאילו יש פה חורבן, לפי זה - - -      

ולדימיר בליאק: אני מבין שאתם לא ממש באירוע אבל באמת יש כאן חורבן

חיים ביטון: אני מתנצל, אני לא יכול להמשיך

יוסף טייב: טוב, תודה רבה

יוסף טייב:  סופי פפר, מנהלת בשבתון, בית ספר פלך, בבקשה

סופי פפר: כבוד היושב ראש, כבוד השר וחברי הכנסת הנכבדים

סופי פפר:  כשהייתי תלמידה בבית הספר, הייתה לי ולרוב התלמידים במדינת ישראל מחברת חומה, שנדרשנו אחר כך לעטוף למען הסדר הטוב

סופי פפר:  כולנו ידענו שמתחת לעטיפה של מחברת דפתר, רשומות המילים - ׳תודה, בבקשה, סליחה'

סופי פפר:  בלי זה לא היה בית ספר

סופי פפר:  גם היום, בלי המילים האלו ומה שהן מסמלות, אין אפשרות לקיים בית ספר

סופי פפר:  אלו מילות נימוס ודרך ארץ, שכידוע קדמה לתורה

סופי פפר:  מה שקורה היום ללא עטיפה זו בריונות, ההפך מהמילים האלו שמכוונות את האדם לקחת אחריות על המעשים שהוא או היא עושים

סופי פפר:       כמנהלת, אני יודעת שעל כל תלמידה שלי לקחת אחריות, כי בלי זה היא רק תפגע ותיפגע

סופי פפר:  ההצדקה הכי טובה לחיפזון הפראי שבו המהפכה המשפטית מתבצעת, היא ההסתתרות מאחורי המגן של דמוקרטיה רובנית

סופי פפר:  העובדה שהרוב בחר במחוללי ההפיכה, היא רק חלק אחד מהמשוואה שמרכיבה את המושג של דמוקרטיה

סופי פפר:  בידוד המרכיב של שלטון הרוב משאר חלקי המשוואה של שלטון דמוקרטי, הוא במילים אחרות, מה ששנוא לי וששנוא עליי, אעשה לחבריי - זו היא נקמה

סופי פפר:  בבית הספר יש לזה שם, והוא בריונות

סופי פפר:       גם אדם שנפגע בעברו לא רשאי לחזור על אותה פעולה כנקמה

סופי פפר:  דווקא הוא צריך לדעת את מחיר הכאב והסבל

סופי פפר:  הערך העליון הזה הוא הבסיס לכל כך הרבה מצוות מן התורה

סופי פפר:  אנא, שימרו עליה

סופי פפר:  מנהל או מנהלת בית ספר חסרים את הפריווילגיה של קביעת חוקים באופן תיאורטי

סופי פפר:  החוקים שנחוקק בבית הספר מיועדים עבור בני אדם מאוד ממשיים

סופי פפר:  הם נמצאים באחריותנו, ורווחתם המוחשית מוטלת על הכף בכל החלטה שנקבל

סופי פפר:  למילה בעברית שמסמנת את ההשלכה של המעשים שלי על עצמי ועל אחרים קוראים אחריות

סופי פפר:  והשורש שלה הוא המילה א-ח-ר

סופי פפר:       אחר ממשי מאוד נפגע מכם באופן אנוש ומההתנהלות שלכם, שמפרקת את הפרדת הרשויות

סופי פפר:  גם אם בית המשפט העליון זקוק לתיקון, לא יעלה על הדעת למחוק את המוסד האחרון שמגביל את שכרון הכוח של מי שתופסים את השלטון, וללא צל של ספק, זקוקים לריסון

סופי פפר:  כל ילד מבין זאת, מה אתם לא רואים? הפרדת הרשויות במדינה דמוקרטית היא תנאי לכינונה

סופי פפר:  כי הכוח מביא אתו שיכרון, הכוח מסמא את עינינו ומכוון אותנו לראות את מה שאנחנו רוצים לראות, ולא את מה שאנחנו צריכים לראות בממלכה

סופי פפר:  בלי דמוקרטיה אין לנו כלום

סופי פפר:  כלום

סופי פפר:       איך אפשר אחרי המכות שאתם מנחיתים, לחנך תלמידות ותלמידים בתיכון לכבד את המדינה, לאהוב אותה, לשרת בצבא שלה

סופי פפר:  ועוד על בריונות

סופי פפר:  כמנהלת בית ספר אני עושה כל שביכולתי כדי לחנך לדמוקרטיה

סופי פפר:  אנחנו מקיימות הצבעות של כולן בנושאים שונים כדי לכבד את דעת רוב התלמידות ולתרגל אזרחות טובה

סופי פפר:  זו מסורת רבת שנים אצלנו בפלך

סופי פפר:  למדנו את כללי ההתנהגות הזו מיאנוש קורצ׳אק וסטפנה וילצ׳ינסקה, שנהגו כך בבית היתומים שניהלו בוורשה

סופי פפר:       הם קיימו את הפעולות הדמוקרטיות מכבדות האדם הללו גם בזמן השואה

סופי פפר:  אז גם אנחנו בבית הספר, מעודדות פעילות נמרצת של מועצת תלמידות, של כתיבת עיתון ומלמדות אזרחות ביראת קודש

סופי פפר:  כמנהלת, אני מרגישה את הפיתוי שבא עם השליטה, פיתוי של השלטת סדר היום שחשוב לי על כולן, מורות ותלמידות

סופי פפר:  אבל בחינוך המטרה היא להשפיע, לא לשלוט ולנסות ככל האפשר להימנע מהפעלת כוח שלא לצורך

סופי פפר:  זה התרגום של מושג הכבוד במרחב הציבורי שלנו, וכך צריך שיהיה בכל מקום

סופי פפר:       לכן אני יודעת שאחד התפקידים הכי חשובים במנהיגות זה לדאוג לחלש, למיעוט, לזו שאין לה חברות ונמצאת לפיכך בסכנה

סופי פפר:  למשפחה שאין לה כסף לתשלום, לילדה שאין לה כסף לאבחון, זאת העבודה שלי

סופי פפר:  העבודה שלכם זה לשרת את האזרחים והאזרחיות, כולם וכולן, גם אלה שהורסים לכם את תמונת המציאות הרצויה

סופי פפר:  דמוקרטיה רובנית היא רשעות

סופי פפר:  האנשים שהכי זקוקים להגנה, לא יכולים לצעוק

סופי פפר:  קוראים לזה צעקת הדל

סופי פפר:  ובינתיים אתם בממשלה הורסים את שרידי מדינת הרווחה שכל כך התגאנו בה כעם בעבר

סופי פפר:       כמה קל להרוס, כמה קשה עבדו אחרים לפניכם בשביל לבנות אותה

סופי פפר:  מדינת הרווחה שלנו הייתה פאר

סופי פפר:  והיא הייתה בין השאר, האפשרות למסד בחוק של מדינת ישראל, את החלק המפואר שבמצוות התורה

סופי פפר:  את המורשת שלנו שלא יכולנו לקיים בשנות גלות

סופי פפר:  התורה מונה עשרות מצוות, עשה ואל תעשה

סופי פפר:  שקוראות לכם בממשלה לשמוע את האחר שנברא בצלם בדיוק כמוכם, לדאוג לגר, ליתום ולאלמנה

קריאה: אתם שמעתם אותו? את האחר?     

סופי פפר: התורה מלאה במצוות האוסרות עליכם לשכוח את מה שקרה לכם במצרים, בדיוק כדי שלא תהפכו להיות פרעה

סופי פפר:  ואם הרשות היחידה שעוד שומרת על המעט הזה צריכה תיקון, תתקנו

סופי פפר:  אבל כולם רואים אתכם

סופי פפר:  אתם מנהיגי הציבור והדוגמה האישית מחרידה

סופי פפר:  אל תטביעו את כולנו, לא כך

סופי פפר:  הערה אחרונה, על חשיבה ביקורתית ועל ביקורת עצמית

סופי פפר:  כשיש הרבה אנשים יש דרמה, חיכוכים, אנשים לא מרוצים, אין הרמוניה לאורך זמן

סופי פפר:  ככה זה בני אדם

סופי פפר:       כמנהלת, אני חייבת להיות קשובה לאי הנחת

סופי פפר:  תהיו גם אתם קשובים

סופי פפר:  תתבוננו גם אתם בבקשה על מי הם אלה שיוצאים כעת לרחובות

סופי פפר:  אי הנחת שממלאת את הכיכרות והרחובות שלנו, היא זעקה של אזרחים אחראים שמשרתים את המדינה ולא מחכים שהמדינה תשרת אותם

סופי פפר:  אזרחים שלא מוכנים להטביע את הספינה שכולנו נאחזים בה

סופי פפר:  אנשים כעת יוצאים לפוליס, כלומר לעיר, והופכים שוב באופן אקטיבי ליצורים פוליטיים כי שיניתם את כללי המשחק ולא את תוכנו

סופי פפר:      זה מה שנקרא בשפת תלמידים: לא פייר

סופי פפר:  זה מה שנקרא בשפת האתיקה: לא הגון

סופי פפר:  לא, אי אפשר לחנך כאשר האוויר דחוס באי הגינות

סופי פפר:  תעשו טוב, תרדו מהעץ שבניתם לכולנו, תנו לנו לשוב ולנשום ואז כשיהיה פה אוויר ומנהיגי העם יעשו את שלהם, נוכל גם אנחנו לשוב ולעשות את שלנו, תודה רבה

יוסף טייב: תודה רבה

יוסף טייב:  אני רק אומר שאני חושב שחלק מהדוגמה האישית שלנו כנציגי ציבור, ולא משנה בכלל מאיזה צד, הוא לא להדליק מדורות ברחובות, לא להוביל לאנרכיזם ולא להוביל לדו מוסריות, ולצערי לא שמענו את זעקתכם בממשלה הקודמת, כשהפלו ולא הציגו ונתנו לציבור החרדי להיות מושפל

יוסף טייב:  לצערי אז לא שמענו את קולכם

משה טור פז: אדוני היושב ראש, למה אתה מניח הנחות? מי זה כולכם? אני בערב בפסח לפני עשר שנים כינסתי את כל מנהלי הסמינרים בירושלים, ולא הסכמתי שניכנס לפסח עד שהם יקבלו ארבע בנות מעדות המזרח

יוסף טייב: זה לא קשור

יוסף טייב:  כשהממשלה הקודמת פגעה בתקציבה של החינוך החרדי פעם אחר פעם, לא שמענו את צעקתכם

משה טור פז: זה לא קשור? אתה באת בטענות אל מנהלת בית ספר

יוסף טייב: תן לי לסיים ואני אתן לך

משה טור פז: היא דיברה על נקמנות ועל זה אתה מדבר

משה טור פז:  אתה חש שמישהו נקם בך? הרי שנינו יודעים שמי שפוגע בתלמידות הספרדיות זה החברים שלך מיהדות התורה, זה ראשי הסמינרים, זו האמת

יוסף טייב: תן לי בבקשה להמשיך, אנחנו פה בדיון ואני אתן לך את זכות הדיבור

משה טור פז: קשה לי לקבל את הדברים האלה

יוסף טייב: לא עולים על עצים, וגם יש סולם לרדת מהעץ, הכול בסדר

יוסף טייב:  אני מביע את דעתי, היא הביעה את דעתה, וזה בסדר

יוסף טייב:  אני רק אומר דבר אחד, כי נגעת בנקודה הזו וזו הנקודה האחרונה שרשמתי לעצמי

יוסף טייב:  לא מדובר נקמנות, אלא בלבוא ולשים את הדברים על דיוקם

יוסף טייב:  אנחנו לא בעד לתת למחוקק יותר כוח מאשר למערכת המשפט

יוסף טייב:  אנחנו באים לחזק את מערכת המשפט ולבוא בהצהרות ולהגיד שזה הוא סוף הדמוקרטיה ולשלוח פעילי שמאל לכנס של יריד הסוכנות היהודית בצרפת - - -     

משה טור פז: אף אחד לא שלח אותם לשם, וזה לא יפה שהם באו לשם

יוסף טייב: לא משנה, אז הם באו לבד

יוסף טייב:  בכנס שמגיעים אליו יהודים שמכינים את עצמם לעלייה לארץ

יוסף טייב:  לבוא ולצעוק שם ׳בושה׳, לשר העלייה והקליטה שבא וטורח בשביל להכין את עלייתם, אז פה בעצם אנחנו מאבדים את הבלמים לצערי

יוסף טייב:  גם בצד שלכם התחלתם לאבד את הבלמים, ולכן כשאנחנו מדברים על דמוקרטיה תסתכלו גם ותלו קורה מבין עינכם

יוסף טייב:  כפי שכבר אמרנו לכם, דלת ועדת החוקה פתוחה, אפשר לבוא ולנהל שיח מכבד כמו שאנחנו עושים פה

יוסף טייב:  למרות שאני לא מסכים עם כל דבר שאמרה המנהלת, או עם כל דבר שאמר הרב ברין, אבל יחד עם זאת, זה בסדר גמור

יוסף טייב:  כי אנחנו מנהלים פה שיח

משה טור פז: ניכרים פה דברי אמת

יוסף טייב: ניכרים דברי אמת

משה טור פז: הם דיברו על חזון הנביאים, על איך מנהלים בית ספר

יוסף טייב: לכן כמו שאמרת השר אפשר לקחת את אותנו נאום ולהביא אותו לצד השני

משה טור פז: אני מרגיש שהאנשים האלה שבאים מהשטח, כמו הרב מהישיבה ומנהלת בית הספר, מביאים פה קול אמיתי

יוסף טייב: אני לא אומר שזה היה לא אמיתי

משה טור פז: חבר הכנסת טייב, זה היה נראה כאילו אתה תוקף את מנהלת בית הספר

משה טור פז:  כך זה היה נשמע לי, ונדמה לי שאני לא היחיד פה שהבין ככה את דבריך

יוסף טייב: אז אני אבהיר את דבריי

יוסף טייב:  לא באתי לתקוף, סך הכול באתי לשקף את הצד השני של המטבע וזה בסדר גמור

משה טור פז: אני חושב שהדאגה האותנטית שלהם למערכת החינוך היא משמעותית ביותר, דווקא בגלל שהיא באה מהשטח שלנו, מהאנשים שעוסקים בחינוך

חיים ביטון: חברים, אני הקציתי לדיון הזה שעה ואני כבר חייב ללכת

חיים ביטון:  אני אשמח לפני כן לומר כמה מילות סיום וגם לומר משהו למנהלת הנכבדה

חיים ביטון:  ראשית אין ויכוח על זה, שמדובר פה במצב של דאגה אותנטית, בוודאי ברמת העם היוצא לרחובות

חיים ביטון:  לא תשמעו מאף אחד מאיתנו מישהו שחושב שיש פה אחרת

חיים ביטון:  אגב לדעתי, חלקם הגדול לדעתי פשוט לא מכיר את הפרטים, או שמשלמים לו

חיים ביטון:  אני רוצה להגיד משהו למנהלת, כי באמת התחברתי לרוב דברייך

חיים ביטון:  אשמח לשאול משהו, לא בעוקצנות

חיים ביטון:       יש לי קשר רב עם מנהלים, כבר הרבה מאוד שנים, ואני יודע את עבודתם הקשה

חיים ביטון:  אני מבין שאת בשבתון, ואני רוצה להגיד לך משפט אחד

חיים ביטון:  לפני כמה שנים הייתה הפגנה של חרדים, כמיליון חרדים עלו לירושלים, טענו את טענתם וצעקו את צעקתם

חיים ביטון:  ואני רוצה לשאול אותך שאלה, האם אז הפריע לך המצב? הסברת את הדברים בבית הספר? באת לפה לוועדה ודנת על כך? את אמרת, תשמעו את הקול שיש ברחובות, האם זה הטריד אותך באיזה שהוא אופן גם אז? או שזה הסתדר לך עם האג'נדה שלך

חיים ביטון:  אגב לכל בן אדם יש אג׳נדה וזה לגיטימי לחלוטין

חיים ביטון:       וזה גם לגיטימי להפגין, אבל הזעקה שנשמעת עכשיו עם מילים מיותרות, שנשמעו גם מפיך, על עומק הטירוף שעומד לקרות פה, על פירוק הדמוקרטיה וכולי

חיים ביטון:  תדעו לכם דבר אחד, בתוך עמי אנוכי יושבת, ואני משפטן כבר 20 שנה, לאורך כל השנים חוויתי בייחוד במערך שלנו, החרדי, את אובדן האמון במערכת המשפט, וכולם פה יודעים על מה אני מדבר

חיים ביטון:  ולמה? בגלל האקטיביזם השיפוטי

חיים ביטון:  בגלל שהמשפט הפך להיות לשלטון

חיים ביטון:  זאת אומרת, כשמדברים על שלטון בעייתי, כבר לא היה פה שלטון כי הוא היה של בתי המשפט, וכולם מסכימים עם זה

משה טור פז: לא, לא כולם מסכימים עם זה

משה טור פז:  חצי מהאנשים מסכימים עם זה חיים, זו מחלוקת

חיים ביטון: כולם מסכימים שישנה בעיה קשה ושצריך לבצע רפורמה

משה טור פז: אבל לא כולם מסכימים עם הדרך

משה טור פז:  אתם שופכים את המים עם התינוק, זה בדיוק מה שאנחנו מדברים עליו

משה טור פז:  לכן הפצרנו בכם לעצור את החקיקה ולבוא להתדיין אצל הנשיא

משה טור פז:  כי שם ננהל דיון על המערכת אבל לא נדרוס אותה

חיים ביטון: אני אומר את זה בסיום דבריי, הדיון אצל הנשיא קורה מהצד שלנו, בבית הנשיא קורה יותר ממה שנאמר במערכת התקשורת, האמן לי

משה טור פז: אני מאמין לך

משה טור פז:  אנחנו הצענו לעצור את החקיקה ולהגיע אל הנשיא, ולא עצרתם לדקה

חיים ביטון: אני אומר לך דבר אחד

חיים ביטון:  אנחנו חוזרים ושונים ואומרים, והיינו בבית הנשיא הרבה יותר ממה שמפורסם

משה טור פז: אבל חבר הכנסת ביטון, אתם לא יכולים לנהל משא ומתן עם עצמכם

משה טור פז:  יש פה שני צדדים

חיים ביטון: תבואו

משה טור פז: אתה אמרת לפני רגע כולם, אבל אתם לא הזמנתם

חיים ביטון: התנאי המקדים שלכם לא מקובל

משה טור פז: אתה אמרת לפני רגע, כמשיח לפי תומו, כולם, לא, לא כולם

משה טור פז:  חציים

משה טור פז:  חצי מהאנשים חושבים שהמהפכה הזאת היא רעה וחצי רוצים שתקרה

חיים ביטון: אל תיכנס למילה מהפכה כי אני לא - - -      

משה טור פז: אז אתה תקרא לה רפורמה, בסדר, זו המחלוקת, ולא מנהלים מחלוקת לבד, אתם דנים עם עצמיכם

חיים ביטון: חבר הכנסת קינלי, אני אמרתי משפט אחד, שאין חולק שצריך לעשות רפורמה במערכת המשפט, כולל אתה

משה טור פז: אתם דנים עם עצמיכם

חיים ביטון: אנחנו לא דנים עם עצמינו

חיים ביטון:  אנחנו דנים בלי תנאים מקדימים ואתם רוצים לשים לנו תנאים מקדימים, זה הכול

משה טור פז: יש פה קואליציה ואופוזיציה, במקום הזה יש אובדן שליטה

סימון דוידסון: רגע, לפני שאתה הולך, אני ישבתי בשקט ולא התפרצתי

חיים ביטון: אכבד אותך ולא אצא לפני שתסיים, בבקשה

סימון דוידסון: אני מאוד מכבד אותך ואת יוסי, אתם יודעים את זה, ובכלל את חברי הכנסת של ש״ס

סימון דוידסון:  אני חושב שאתם פרלמנטרים יוצאים מהכלל ולמדתי מכם המון

סימון דוידסון:  אני עכשיו מדבר לא כחבר כנסת אלא כאזרח

סימון דוידסון:  אנחנו נמצאים היום במצב מסוכן

סימון דוידסון:  אני רואה את זה יום יום, אנחנו באמת עומדים בפני נפילה לתהום ולא נוכל לעצור אותה

סימון דוידסון:  אתה יודע, אני כל שבת עושה את ההפגנה בנתניה, בשבת האחרונה היו שם 25 אלף איש, כל מוצאי שבת כשאני מסיים, אני רואה את המצב הזה לנגד עיניי

סימון דוידסון:  אחרי ההפגנה זזתי הצידה ואני נשבע לך שירדו לי דמעות

סימון דוידסון:  סיפרתי את זה לקינלי

סימון דוידסון:      אנחנו יושבים פה ובוועדות אחרות, וכל הזמן שומעים את האופן שבו מתנהל השיח

סימון דוידסון:  על אתם ואנחנו, אתם עשיתם לנו ואנחנו מחזירים

סימון דוידסון:  צריך לרגע לעזוב את מה שהיה לפני שנה, ולהבין טוב, שאם אנחנו לא נעצור את הדבר הזה, זה יתדרדר לשבר של החברה הישראלית שלא נוכל לעצור אותו

סימון דוידסון:  אנחנו כבר שומעים על משפחות שלא עומדות לחגוג את ליל הסדר ביחד, בגלל שיש אתם ואנחנו, על אחים שלא מדברים בגלל שיש אתם ואנחנו

סימון דוידסון:  זה באמת הולך למקום שאין ממנו דרך חזרה

סימון דוידסון:      ועל מה? על הטירוף הזה של יריב לוין? על מה? אפילו אתם לא מבינים לאיפה הוא הולך

סימון דוידסון:  אני זוכר איך ביום שלפני המשפט של דרעי, עמד פה יריב לוין כמו איזה מלך, כמו דיקטטור, והכריז שהוא הולך לעשות ככה וככה, למה? כי הוא השולט

סימון דוידסון:  בשביל מה זה טוב? צריך לעשות רפורמות, צריכים לעשות שינויים, אבל זה לא הסיפור

סימון דוידסון:  אם הוא היה עושה את זה בשכל, מכנס את הוועדה ודן על שינויים שבאמת נחוצים במערכת המשפט לטובת עתיד הילדים שלך ושלי, זה היה עובר והיינו תומכים

סימון דוידסון:      אבל זאת לא רפורמה

סימון דוידסון:  זה להחזיר אותי להיות אזרח בברית המועצות, למקום שההורים שלי ברחו ממנו, למקום שכילד לא נתנו לי לעשות ברית מילה כי זה היה אסור על פי החוק

סימון דוידסון:  לך תדע מה יהיה פה בעוד חמש שנים

סימון דוידסון:  איזה חוקים יהיו פה? כל המהפכה הזאת תוביל אותנו למצב שלנו, כחברי כנסת, יהיה כוח בלתי מוגבל

סימון דוידסון:  ואני לא רוצה את הכוח הזה

סימון דוידסון:  אני לא רוצה שהכוח שלי ולא של אף אחד אחר יהיה בלתי מוגבל

סימון דוידסון:  כי יש פה גם אנשים שתאמין לי, הם לא 100%

סימון דוידסון:  חלקם אפילו היו פושעים, ואני לא מדבר עכשיו על דרעי אלא דווקא על בן גביר

חיים ביטון: סימון, הדיון הזה לא יכול להיות פרטני ופרסונלי

חיים ביטון:  אני רוצה להכניס לך פה Insert ואני אשמח שתתייחס אליו בדבריך

חיים ביטון:  באמת לא הצלחתי לקבל היום, לא רק היום אלא בכל החודשיים האחרונים, שום תשובה אמיתית, ואתה יודע שאני מעריך אותך מאוד לכן אשמח אם תנסה להסביר לי מה הבעיה לקיים דיון אמיתי תוך כדי חקיקה? תענה לי על זה, מה הבעיה? יש חודשיים שלושה

סימון דוידסון: אמונה

חיים ביטון: זה לא נכון

חיים ביטון:  אין בעיית אמונה, יש בית נשיא

סימון דוידסון: חיים, אני אומר לך את האמת

סימון דוידסון:  אני, כחבר כנסת, לא מאמין לביבי, אם הוא אומר שיש עכשיו שמש בחוץ אני לא מאמין לו

חיים ביטון: עזוב אותו כרגע

סימון דוידסון: אבל הוא ראש הממשלה, זה העניין

סימון דוידסון:  אין לנו ראש ממשלה

סימון דוידסון:  אין ראש ממשלה בישראל

חיים ביטון: אבל מה זה יעזור שתעשו חקיקה? הוא עדיין ראש הממשלה

חיים ביטון:  ואתה לא ענית לי על השאלה

יסמין פרידמן: אדוני השר, מוציאים אותנו מהדיונים כל הזמן

יסמין פרידמן:  גם כשאנחנו מנסים להגיע לדיונים הם כל הזמן מוציאים אותנו

חיים ביטון: תקשיבו, אני לא רוצה להיכנס פה עוד פעם לאופן שבו מתנהלים הדיונים

חיים ביטון:  אני אומר לכם חד משמעית, לא אמרתי שהכול תקין

חיים ביטון:  לצערנו הרב, יש כרגע שני צדדים, עם ישראל - - -      

סימון דוידסון: אבל מה הבעיה לעצור את זה? למה צריך להמשיך עם זה?      

חיים ביטון: השאלה היא לא מה הבעיה

חיים ביטון:  השאלה היא מה הבעיה לקיים דיון כמו שתמיד התקיים

חיים ביטון:  אני לא אתחיל לעקוץ אתכם על מה שהיה בעבר וממני לא שמעתם כלום על מה שעשיתם בעבר

משה טור פז: לא יכול להתקיים דיון כאשר מכוון אליו אקדח

חיים ביטון: זה לא נכון

חיים ביטון:  אין שום אקדח

חיים ביטון:  הדמוקרטיה הנורמטיבית אומרת שדיונים מתרחשים תוך כדי חקיקה

חיים ביטון:  למה זה שונה פה?      

משה טור פז: אנחנו רואים את המהפכה שלכם כאקדח שמכוון לרקה

חיים ביטון: זה לא נכון

סימון דוידסון: אני מזמין אותך כשר לבוא לדיון בוועדה של רוטמן, תאמין לי שאחרי חצי שעה שם אתה תדבר אחרת

משה טור פז: אני מסביר, פיסקת התגברות של 61, ועדה של בחירת שופטים ומיוני יועמ״שים, זה בעינינו אקדח שמכוון לרקה של הדמוקרטיה

משה טור פז:  אתה לא יכול לנהל דיון כאשר אקדח מכוון לך לרקה

משה טור פז:  למה גם אתם יצאתם להפגין נגד בית המשפט העליון? למה לא ניהלתם את הדיון פה? כי אתם חשבתם שגיוס חרדים הוא אקדח מכוון לרקה

משה טור פז:  אתם הוצאתם מיליון אנשים להפגין

יוסף טייב: אין שום בעיה להפגין, אבל תנהל דיון במקביל

משה טור פז: אנחנו מנהלים פה דיון, ואנחנו אומרים לכם שאתם מכוונים אקדח לרכה של הדמוקרטיה

חיים ביטון: לא קיבלתי תשובה

חיים ביטון:  ואני יודע שאני לא פונה לאנשים הנכונים, בגלל שחבריך - - -      

משה טור פז: אתה פונה לאנשים הנכונים

משה טור פז:  היום בשעה 14:30 יש לנו ישיבת סיעה, שלושתנו נדבר כשווים בין שווים, כמו שאתה עושה בישיבת הסיעה שלך

חיים ביטון: תבואו ותאמרו שעדיין יש הזדמנות לעשות זאת

משה טור פז: אבל אני אומר לך שאנחנו רוצים לעשות זאת, תעצרו ונתיישב לדבר

משה טור פז:  זאת הצעתנו מלפני חודשיים

חיים ביטון: תודה רבה, אני מודה לכולם

יוסף טייב: בני פרץ, פעיל חברתי, בבקשה

בני פרץ: היות ואני מכיר את השטח, אני לא מבין בכלל למה מערבבים בין נושא החינוך לרפורמה המשפטית

בני פרץ:  הרפורמה היא צודקת

בני פרץ:  אנחנו חיים בדיקטטורה משפטית שאין בה שווין במשפט ובצדק

בני פרץ:  אתה מדבר לי על נביאים? מה עם הנביא ירמיהו? הוא כתב ואמר על אם משפט צדק בין עני ועשיר, על אם משפט צדק, יחרב הבית ונחרב הבית

בני פרץ:       איפה הייתם כשפתחו בבתי ספר את תוכנית האינטגרציה? כולכם ברחתם

בני פרץ:  הקימו בתי ספר דמוקרטיים וייחודיים שכל אחד צריך לשלם אלפי שקלים בשביל ללמוד בהם, ואחר כך עוד קיבלו בהם תקציבים מהמדינה

בני פרץ:  ואתם המשכתם להפלות אותם

בני פרץ:  אז למה התעוררתם? חוק כבוד האדם וחירותו לא נוגע לנו

בני פרץ:  לא לנו הכבוד ולא לנו החירות

בני פרץ:  אלא לכם

יסמין פרידמן: אדוני, מי זה אתם ואנחנו?     

בני פרץ: יש קבוצה מסוימת במדינת ישראל שהיא נחשבת לאתם

בני פרץ:  זה גם מה שקורה באוניברסיטאות, בין מרצים, אם יהיה שם מישהו שהוא מזרחי הוא שם כדי למנגל להם וליפות להם את הצלחת

בני פרץ:  זה אתם וזה כך מאז קום המדינה ואנחנו זוכרים את המצב הזה

יסמין פרידמן: אז כשאתה אומר אתם אתה מתכוון לאשכנזים?     

בני פרץ: לצערי הרב יש קבוצה אשכנזית גזענית

בני פרץ:  וזה גם מה שאני אומר לגבי מערכת החינוך, אין ילד טיפש, יש מערכת שמתנהלת ומנוהלת על ידי טיפשים וגזענים

בני פרץ:  אם אתה רוצה לתקן את המערכת ולדבר על חינוך אז כדאי שתחנכו את הילדים כמו שצריך ולא תשטפו להם את המוח בהסברים על מה היא דמוקרטיה

בני פרץ:  פשוט תסתכלו מסביב, אנחנו חיים בדמוקרטיה? לא גברתי, כי אין שוויון

בני פרץ:  את רואה בעצמך, גם פה, היועצת או היועץ המשפטי שבאים לייעץ על כל דבר

בני פרץ:  את הכרת את הכנסות הקודמות? את המפלגות הקודמות? תסתכלי אחורה, אני מדבר על לפני שנת 2013, עד אז לא היה עם מי לדבר

בני פרץ:       ביום שקמה השיטה של הפלקטים, ששמים בן אדם שמקבל 20 ו-30 בלי דמוקרטיה, בלי מפלגה ובלי פריימריז, זו התוצאה, חורבן בית

בני פרץ:  תסתכלו מסביבכם

בני פרץ:  פעם זה לא היה ככה

בני פרץ:  פעם ישבו יחד בוועדות, אופוזיציה וקואליציה וגם אם התווכחו ביניהם היו מסדרים ומתקנים דברים שעליהם יש מחלוקת ואין סיכום

בני פרץ:  ויש את זכות הרוב בהצבעה, אז מה שסוכם סוכם ומה שלא מביעים התנגדות

בני פרץ:  אבל ככה? לקחת ילדים בני שש ושבע להפגנות ברחובות? מה הם מבינים? במקום ללמד אותם על אהבת הזולת, על ראיית האחר, על קבלת השונה ויחס שיווני לכל אדם גם אם הצבע שלו אחר

בני פרץ:       גם בצבא, 78% מהלוחמים הם מהפריפריה ומבני עדות המזרח, שמתם אותנו לבשר תותחים ואתם מתקדמים לכם למעלה

בני פרץ:  זו אפליה

בני פרץ:  תדאגי לשיווין הזדמנויות בבתי הספר, לזה שאין בפריפריה בתי ספר עם מעבדות ראויות

בני פרץ:  אתם מדברים על דיקטטורה? מאיפה אתם יודעים מה עתיד להיות? די למכור לנו סיפורים

בני פרץ:  כיום בית המשפט העליון כולו מורכב מאותו זרע ומאותו צבע

בני פרץ:  תסתכלו על עצמיכם, על הצבע שלכם ועל מה שעשיתם מהמדינה הזאת, על האופן שבו הרסתם אותה במו ידיכם

יוסף טייב: בני, תודה רבה

יוסף טייב:  יובל רחמים, פורום המשפחות השכולות, בבקשה

יובל רחמים: תודה רבה

יובל רחמים:  אני יובל, מנכ״ל של פורום המשפחות השכולות הישראלי-פלסטיני

יובל רחמים:  אני רוצה להתחיל בהמשך לדבר של חבר הכנסת טור פז, בנושא ריבוי דעות ביהדות, בדמוקרטיה ובכלל

יובל רחמים:  הארגון שאני בראשו נושא את אחת הדעות שבילדותי היו הקו המנחה של החינוך שאני קיבלתי וזה שלום

יובל רחמים:  שלום בנינו ובין האויבים שלנו, שאנחנו למדנו שהם לא רוצים שלום

יובל רחמים:       היום, לצערי, הדעה הזאת הופכת להיות מיעוט מאוד קטן במערכת החינוך, למרות שזה עדיין חרוט על דגל משרד החינוך

יובל רחמים:  אנחנו הפכנו להיות המוקצים

יובל רחמים:  במקום שהמדינה תגן על אלה שמגיעים לבתי הספר על מנת לדבר על פיוס ועל שלום, היא רודפת אותנו ומנסה להוציא אותנו מבתי הספר, כולל דבריו של שר החינוך הנוכחי

יובל רחמים:  אני גדלתי על הערכים של השלום

יובל רחמים:  זה מה שלימדו אותי בבית הספר

יובל רחמים:       כשהייתי בן שמונה איבדתי את אבא שלי במלחמת ששת הימים

יובל רחמים:  כמוני, עוד מאות ישראלים שאיבדו בני משפחה במלחמות ישראל ובפעולות איבה, החליטו שהם לוקחים את הכאב שלהם והופכים אותו לשיח של שלום

יובל רחמים:  לא רק ישראלים, גם פלסטינים, שאיבדו בני משפחה בגלל הסכסוך הזה, באים ללמד את ילדי ישראל שיש סיכוי לשלום אם אנחנו נדע לדבר אחד עם השני, ואנחנו יכולים להתפייס, כי אנחנו שני עמים שחיים על אדמת הארץ הזאת ואוהבים אותה

יובל רחמים:       את הקול הזה המדינה מנסה לסלק מבתי הספר

יובל רחמים:  על ידי חקיקה, על ידי שיסוי של כל מיני ארגוני חברה אזרחית, שמנסים להלך אימים על מנהלים שאם הם חס וחלילה יזמינו אותנו לדבר על שלום עם הילדים הם יפוטרו או שיקבלו תלונות ממשרד החינוך

יובל רחמים:  ראשי מועצות מאיימים עליהם כי הם פוחדים שלא יבחרו אם חס וחלילה יבואו ישראלי ופלסטיני, שאיבדו בן משפחה יקר וידברו עם הילדים על פיוס ושלום

יובל רחמים:       המדינה נגדנו, היא מנסה להוציא אותנו מבתי הספר ואם היא תעשה את זה, בית המשפט כבר לא יוכל להגן עלינו, כשכל מה שאנחנו עושים זה להגן על הילדים ולהראות להם שיש עתיד אחר שאפשרי כאן

יובל רחמים:  העמותה הזו היא אחת מהאחרונות שעדיין מותר להן להיכנס לבתי הספר ולדבר על שלום, על חיים בשותפות, על פיוס ועל עתיד הילדים

יובל רחמים:  הילדים שלי, כולם היו חיילים קרביים ואני ארצה שגם הנכדים שלי לא יצטרכו להיהרג בקרב מיותר

יובל רחמים:       אז את המשפחות השכולות, הישראליות והפלסטיניות, שבאות לדבר עם תלמידי תיכון על שלום, לא צריך להוציא מבתי הספר אלא להיפך, המדינה ומשרד החינוך צריכים להגן עלינו ועל המנהלים שמכניסים אותנו, כי אנחנו מדברים על ערכים, על אותם ערכים מהיהדות

יובל רחמים:  כולם ציטטו פה דברים מהיהדות, ואני גם ארצה לצטט - ״בקש שלום ורודפהו״

יובל רחמים:  כי היום מה שאתם עושים, זה רודפים את מבקשי השלום

יובל רחמים:  תודה רבה

יוסף טייב: תודה רבה אדוני

יוסף טייב:  יובל כהן, יו״ר מועצת החינוך הקהילתי, בבקשה

יובל כהן: שלום רב אדוני היושב ראש וחברי הכנסת

יובל כהן:  אני רוצה להעלות חלק נוסף בשיח הזה, שנורא קל להתחבר אליו גם מהדברים שאמר קודם השר ביטון, גם מהדברים של חבר הכנסת שדיבר על החיים בפזורה הבדואית, גם מדבריו של התיכוניסט שמדבר מדם לבו על הנרטיב שלו, גם מדבריה של המנהלת וגם מכולנו

יובל כהן:  אנחנו נמצאים במשבר בשיח

יובל כהן:  זה קורה משום שהזנחנו את השיח

יובל כהן:  אני לא רוצה לדבר על מה יהיה אם, אלא על האחריות של מערכת החינוך בזה בכך שהגענו למצב הזה

יובל כהן:       אנחנו מחנכים את הילדים שלנו בגטאות, אנחנו לא נפגשים עם האחר עד הצבא ואם בכלל, אנחנו מספרים סיפורים שונים על עצמנו בקבוצות השונות ועל הסיפור הישראלי המשותף

יובל כהן:  בצורה הזאת אי אפשר להחזיק סיפור ישראלי משותף

יובל כהן:  הממלכתי דתי, החרדי לגווניו, הממלכתי החילוני, הערבי, שכפוף בתוך מערכת החינוך לנרטיב הציוני שממנו הוא מודר בצורה מהותית

יובל כהן:  התלמיד החרדי שחושש שהמדינה עושה לו עוול, שמערכת המשפט עושה לו עוול, שחושש מכך שהכלל, שהרוב, רוצה לכפות עליו חילון, שירות בצבא ודברים אחרים

יובל כהן:       אנחנו חיים במציאות שאי אפשר לתחזק אותה

יובל כהן:  לשיטתי, אנחנו צריכים לעשות אחד משני דברים שמאוד מאוד קשה לעשות, אבל חייבים לדבר על רפורמה במערכת החינוך, כי זה לא ילך אחרת

יובל כהן:  כשל נוסף שקיים על הכשל המבני אותו ציינתי, של הזרמים, הוא הכשל הפדגוגי

יובל כהן:  אנחנו לא שואלים את עצמנו מה הילדים היום צריכים אלא מה המערכת יכולה לעשות, ובשלב מסוים הפער שנוצר מכך הוא בלתי ניתן לעיכול

יובל כהן:       יש כל מיני כשלים במערכת, כמו בעיית כוח אדם ועוד

יובל כהן:  העולם השתנה בצורה קיצונית, המערכת השתנתה, אבל תפקיד המורה נשאר אותו הדבר

יובל כהן:  הצורך של ילד היום, בשנת 2023, וזה לא משנה אם הוא חרדי, תל אביבי, או מהפזורה, הוא לא כבעבר

יובל כהן:  היום בדרך לפה, שמעתי על עדכון מחדש, על חזרה אחורה קדימה של המערכת לבחינות הבגרות

יובל כהן:  כל העולם הפדגוגי, מדבר על זה שההתעסקות של מדינת ישראל בבחינות היא חולנית

יובל כהן:  אנחנו כבר לא שם

יובל כהן:  אנחנו עובדים על פי רעיונות המהפכה התעשייתית כ-200 שנה לאחר מכן

יובל כהן:       אדוני היושב ראש, הקשבתי לדבריו של השר ביטון ונשמע שהוא מומחה בתחום, ואני מאוד מקווה שכך יקרה כי זה חובתנו, שכולם ילמדו ביחד, את אותו סיפור ותחת אותה קורת גג, מה שלצערי נראה לא ריאלי כרגע

יובל כהן:  ישנה אפשרות נוספת, שמאוד מתחברת לדברים שאמר קודם חברי בני על המערכת, שעשתה עבודה איומה ונוראה בלתחזק את החברה שלנו

יובל כהן:  לכן במידה ולומדים בזרמים שונים, צריכים להפוך אותם שווים מבחינת הקצאת משאבים, שווים מבחינת אוטונומיה ושווים מבינת המחויבות שלהם לסיפור הישראלי המשותף

יובל כהן:  תודה רבה

יוסף טייב: תודה רבה אדוני

יוסף טייב:  חבר הכנסת טור פז, חשוב לי להגיד לך כדי שתבין שאני לא מזלזל בחשיבות הנושא, כשכתבתי לך שאני אכנס את הדיון גם בהיעדר שליש מחברי הוועדה, התכוונתי לכך

יוסף טייב:  עורכת דין נועם וילדר, המועצה לשלום הילד, בבקשה

נועם וילדר: תודה רבה, שמי נועם וילדר, אני עורכת דין במועצה לשלום הילד

נועם וילדר:  לפני שאצלול לגופם של דברים, חשוב לי להגיד אדוני היושב ראש, שאנחנו מוטרדים מכך שאין כמעט סדר יום חברתי שדואג לילדים בימים האלה

נועם וילדר:  אנחנו רואים שהעיסוק הבלתי פוסק בדבר אחד, זונח הרבה מהנושאים שחשובים

נועם וילדר:  אם אייחס את זה לוועדה הזאת, אז לדוגמה המשבר בשירות הפסיכולוגי החינוכי, עם היועצות החינוכיות בגורמי מקצוע שעוסקים עם ילדים

נועם וילדר:       השנתון הסטטיסטי של המועצה לשלום הילד, הוגש לוועדה ולכנסת לפני כחודשיים

נועם וילדר:  מדובר בספר של 500 עמודים עם נתונים שמספרים את הסיפור של ילדים במדינת ישראל ואת המצוקות שלהם

נועם וילדר:  זה מרגיש שהספר נשאר על המדף וסדר היום מתמקד במשהו אחד בלבד וזה מצער אותנו

נועם וילדר:  בנוסף, סגנון השיח שמתרחש במדינה בנינו, המבוגרים, מחלחל למטה אל הילדים, שסופגים את זה, רואים את זה ומתנהגים כמונו

נועם וילדר:  אנחנו רואים את זה בתנועות הנוער ובקבוצותWhatsApp וזה מדאיג

נועם וילדר:       אני חושבת שמערכת החינוך חייבת להתייחס לזה, כי זה חודר למערכת החינוך ואנחנו חייבים לדבר על הנושא הזה ולנהל שיח עם הילדים

נועם וילדר:  קורה פה אירוע שלא קורה מעל הראש שלהם, הם סופגים את זה ולכן חייבים לייחס לזה חשיבות

נועם וילדר:  לגופם של דברים, הזכות של ילדים לחינוך, לשוויון במוסדות החינוך, הזכות של ילדים בישובים בעוטף עזה להגנה ולמיגון בבתי הספר, הזכות לחינוך בסביבה שלא מזהמת ולא מסכנת, אנחנו היינו רוצים להבטיח שזכויות אלה ואחרות יישמרו ולא ייפגעו

נועם וילדר:       לא מדובר בחשש שהוא בעלמא, אלא במקרים אמיתיים בהם לתפיסתנו בית המשפט שמר והגן על זכויות של ילדים מפני החלטה מנהלית כזו או אחרת

נועם וילדר:  דוגמה לכך היא מקרה בו בית המשפט העליון פעל כדי להוציא ילדים מבית ספר שממוקם ליד מפעל מתכות מזהם ופסק שההחלטה למקם שם את בית הספר היא בלתי סבירה

נועם וילדר:  דוגמה נוספת היא במקרה של בג״ץ עמנואל, למרות מה שאמר השר חיים ביטון, היו שם היבטים של חוסר סבירות ובית המשפט התייחס להחלטת משרד החינוך שלא לפקח ולהפעיל את סמכותו כבלתי סבירה

נועם וילדר:       דוגמה נוספת היא בג״ץ אדוארדו, שם הוחלט למגן חלקית את בתי הספר ביישובי עוטף עזה, בית המשפט קבע כי האיזון בין השיקולים התקציביים לביטחוניים חורג ממתחם הסבירות וחייב למגן את בתי הספר בצורה מלאה

נועם וילדר:  בכל המקרים האלה, בית המשפט התערב ופעל לטובת הילדים

נועם וילדר:  וזה נכון שלא תמיד הוא פועל כך ופורס את הגנתנו לטובת הילדים

נועם וילדר:       גם אנחנו כחברה אזרחית משתמשים בכלי הזה של בג״ץ, וגם אנחנו מצאנו את עצמנו לפעמים במקרים בהם לא קיבלנו את הסעד שחשבנו שמגיע לילדי ישראל

נועם וילדר:  אבל זה לא מעלה ולא מוריד מהעובדה שזה כן קורה, ושבית המשפט מפעיל את עילת הסבירות

נועם וילדר:  וככל שהרפורמה הזאת תבטל את עילת הסבירות, היא תצר בעינינו את האפשרות של בית המשפט להגן על זכויות ילדים, בטח בכל הקשור לזכות לחינוך

נועם וילדר:  תודה

יוסף טייב: תודה רבה

יוסף טייב:  שמואל שטח, מנכ״ל נאמני תורה ועבודה, בבקשה

שמואל שטח: שלום, אני מייצג את הציבור ששולח את הילדים שלו לבתי ספר ממלכתיים דתיים, כאלה שיש להם אחריות ציבורית, אל מול בתי ספר פרטיים, מוכרים שאינם רשמיים שמסננים, שאין להם את האחריות הציבורית הזו

שמואל שטח:  אני רואה את זה גם אצל הילדים שלי, שנמצאים בבית ספר ממלכתי דתי שמקבל את כלל האוכלוסייה בעיר מאוד חלשה, לעומת בתי ספר אחרים שיכולים לסנן ופשוט לא מקבלים

שמואל שטח:  לצערי המציאות הולכת לתת לבתי הספר האלה יותר כסף, פחות פיקוח ותיעדוף

שמואל שטח:       בתוך המציאות הזו, ששנים אנחנו נלחמים בה בשביל לחזק את בתי הספר בעלי האחריות הציבורית, מי שעוזר לנו זו המערכת המשפטית

שמואל שטח:  כלומר, הטענה שלך בני, אני איתך בדיוק

שמואל שטח:  בעד אינטגרציה

שמואל שטח:  בעד בתי ספר שיקבלו את כולם ושלא יעשו הפרדות, אלא יחברו את כולם ביחד

שמואל שטח:  ומי שעזר לנו בעניין הזה זו המערכת המשפטית

שמואל שטח:       אני לא אוהב לדבר במונחים של ישראל הראשונה וישראל השנייה, אבל יש לי תחושה שבשם הדיבור הזה, אנחנו עומדים לקבל עכשיו ישראל השלישית

שמואל שטח:  כלומר, אדרבה, עכשיו יותרו הרסנים לגמרי, ועם העברת תקציב גדול יותר למוסדות המוכר שאינו רשמי אנחנו בכלל נצפה במצב של היפרדות

שמואל שטח:  בתי ספר כאלה וכאלה, שחורים, לבנים, אשכנזים, ספרדים, בלי אתיופים, עם אתיופים

שמואל שטח:  מי שיכול למנוע את זה זו רק מערכת המשפט

שמואל שטח:  יש לי גם ביקורת על מערכת המשפט, אני חושב שאפשר וצריך לתקן דברים, אבל ל ריסוק הרשות הזו יביא אותנו לישראל השלישית

שמואל שטח:  תודה

יוסף טייב: תודה

יוסף טייב:  פרופסור צילה סנואני שטרן, בבקשה

צילה סנואני שטרן: שלום לכולם, אני מחוג הפרופסורים לחוסן מדיני כלכלי

צילה סנואני שטרן:  אני פרופסור להנדסת תעשייה וניהול, פרופסור אמריטוס מאוניברסיטת בן גוריון בנגב

צילה סנואני שטרן:  אני רציתי להתייחס לנקודה שהביאה לכאן הקבוצה שזימנה את הדיון הזה בנושא של בג״ץ עמנואל

צילה סנואני שטרן:  שם הרישום היה על בסיס עדתי והפסיקה של בית המשפט העליון בעצם הביאה לכך, שקצת פחות מ-30% מהתלמידות בבית הספר הבעייתי הזה היו מזרחיות, זה היה הפתרון

צילה סנואני שטרן:  בעקבות זאת, כפי שראיתי בפסיקה הסופית, כפי שהיא מופיעה בכנסת, הרב אלישיב פסק ש-30% זה אחוז סביר של קבלה של תלמידות מזרחיות לבתי ספר אשכנזיים בסקטור החרדי

צילה סנואני שטרן:       אני רוצה לחזור לבית המשפט העליון

צילה סנואני שטרן:  נניח שהאחוז הזה, ה-30% בערך, היה מקובל עליהם כאחוז סביר לחלוקה מבחינה עדתית

צילה סנואני שטרן:  אז איפה האחוז הזה בית המשפט? למה זה לא חל גם עליהם? זה בעצם לב העניין שעומד פה

צילה סנואני שטרן:  לכן אני רוצה לקרוא לבית המשפט העליון ולומר להם שכך הם גם צריכים לפסוק גם על עצמם

צילה סנואני שטרן:  30% של שופטים מזרחיים, כי זה לא כך כפי שכולנו יודעים

יסמין פרידמן: גם 30% נשים אין בשום מקום אגב

צילה סנואני שטרן: יש

יסמין פרידמן: איפה?     

צילה סנואני שטרן: יש חמש נשים בבית המשפט העליון

יסמין פרידמן: אני מדברת באופן כללי

יסמין פרידמן:  אין לך 30% נשים בוועדות, שרות או חברות כנסת

יסמין פרידמן:  זאת אומרת שהבעיה היא לא רק בית המשפט העליון, היא הרבה יותר עמוקה

צילה סנואני שטרן: בסדר, אבל מי ששופט אותנו ואליו אנחנו נלך כדי לקבל סעד זה בית המשפט העליון

משה טור פז: האם מפלגה שאין בה אף אישה זה בסדר? יש ציבור גדול בישראל, מיליון ורבע אנשים, שאין לו נציגת ציבור אישה אחת

משה טור פז:  ואני שואל האם זה בסדר?      

צילה סנואני שטרן: על מי אתה מדבר? בוודאי שלא

משה טור פז: הציבור החרדי

משה טור פז:  את מדברת על בית המשפט העליון, שהוא לא גוף ייצוגי, ואני שואל אם זה בסדר שיש ציבור של מיליון ורבע אנשים, שאין לו נציגת ציבור אישה אחת

צילה סנואני שטרן: אתה צודק

צילה סנואני שטרן:  אני אישה, והייתי האישה הראשונה שקיבלה את הפרופסורה בהנדסת תעשייה וניהול והאישה הראשונה שקיבלה קביעות ואף הבאתי נשים רבות אחריי

צילה סנואני שטרן:  וזה לפני שארגוני הנשים התחילו בכלל את הפעילות שלהם

יסמין פרידמן: כבוד גדול

יסמין פרידמן:  אני בטוחה שהיה לך הרבה יותר קשה מלרוב הגברים סביבך

צילה סנואני שטרן: נכון

צילה סנואני שטרן:  אני הייתי צריכה לעשות הרבה יותר

צילה סנואני שטרן:  גם כמזרחית, גם כאישה, גם כדתייה ועוד ועוד

צילה סנואני שטרן:  בכל אופן, בית המשפט צריך לתת דוגמה לעם ישראל, ולא ייתכן שבית המשפט העליון יהפוך לבית הלורדים

צילה סנואני שטרן:  בית הלורדים היה שותף ראשי בחקיקה

צילה סנואני שטרן:  אנחנו חוזרים לימי הביניים

צילה סנואני שטרן:  אפילו בבריטניה כבר צמצמו את הזכויות של בית הלורדים

צילה סנואני שטרן:       בית המשפט העליון הפך לבית הלורדים

צילה סנואני שטרן:  אנחנו לא מבינים את זה

צילה סנואני שטרן:  הוא בעצם הרשות השופטת, המחוקקת והמבצעת

צילה סנואני שטרן:  זה לא ייתכן

צילה סנואני שטרן:  זו לא דמוקרטיה

צילה סנואני שטרן:  מה שקורה היום, זה שבמקום המהפכה הצרפתית שהביאה את המקופחים אל הרחובות כדי להוריד את שלטון העריצות, יש לנו מהפכה הפוכה

צילה סנואני שטרן:  המהפכה היום היא של האליטות

צילה סנואני שטרן:  האליטות מפגינות ועושות מהפכה נגד - - -      

יסמין פרידמן: זאת אומרת שבעינייך מהות הדמוקרטיה היא שהממשלה תהיה זו שתבחר את השופטים?      

צילה סנואני שטרן: צריך להביא לאיזון

צילה סנואני שטרן:  זה חלק חשוב מהדמוקרטיה, כי בית המשפט העליון הוא זה שבבג״צים שלו טוען שהוא מציל את עם ישראל, כמו כל הדוגמאות שמביאים פה

צילה סנואני שטרן:  לכן, תן דוגמה אישית

צילה סנואני שטרן:  אתה בית המשפט העליון

צילה סנואני שטרן:  שבית המשפט העליון יהיה מורכב משופטים שייצגו את כל עם ישראל

צילה סנואני שטרן:  לא ייתכן שבית המשפט העליון יהיה מורכב מהלורדים, שפעם כבשו כאן, שהאדמות שלהם והרכוש שלהם

צילה סנואני שטרן:  כל הגוורדיה הזו שעושה את המהפכה, זו בעצם האליטה של עם ישראל, שהחליטה שלקחו לה את השמנת ושהורסים לה את השלטון

צילה סנואני שטרן:       הם לא מכירים בצד הדמוקרטי של הרוב ששולט, גם אם הם לא משכילים כמוהם

צילה סנואני שטרן:  לכן גם חתמנו את חתימות הפרופסורים, כדי שייראו שעדיין גם בימין יש אנשים משכילים

צילה סנואני שטרן:  אנחנו חייבים להיות עם אחד

צילה סנואני שטרן:  בעיית השלום היא לא רק בנינו לבין אחינו המוסלמים, אלא קודם בנינו לבין עצמינו

צילה סנואני שטרן:  איך יהיה שלום איתם אם אנחנו לא נהיה בשלום? מה קורה עם יהודים שבאו מארצות ערב? הם מקופחים אפילו יותר מערביי ישראל

צילה סנואני שטרן:  ערביי ישראל מגיעים לאקדמיה ומקבלים עדיפות וזכויות יתר, ליהודים מארצות המזרח אין העדפה מתקנת

צילה סנואני שטרן:  זה שאחד פה ואחד שם מצליח זה יחידי סגולה

יסמין פרידמן: סליחה, אני חייבת להגיב

יסמין פרידמן:  כשאת אומרת שעולי ארצות ערב, הסטודנטים שמגיעים היום לאוניברסיטה, הם לא מגיעים מארצות ערב, ההורים שלהם כן

יסמין פרידמן:  כמו ההורים שלי אגב, אבא שלי הגיעה מאלכסנדריה

צילה סנואני שטרן: תראי, גם ההורים שלי באו מארצות ערב

יסמין פרידמן: לא, אני אומרת שאת מציגה את זה כאילו שיש היום עולים מארצות ערב שמפלים אותם באקדמיה

יסמין פרידמן:  לא, זה דור שני, כמו שאני דור שני

צילה סנואני שטרן: גם ערביי ישראל זה דור שני ושלישי וגם חמישי

צילה סנואני שטרן:  סוציולוגים אומרים שאדם שמגיע מבית עם הורים אקדמאים, הסיכויים שלו לרכוש השכלה אקדמאית הם יותר גבוהים, זה ידוע

צילה סנואני שטרן:  מה שאומר שאם בדור הקודם לא היו אז גם בדור הזה לא יהיו

צילה סנואני שטרן:  ניסיתי לעשות כל מיני דברים כדי לשנות את זה אבל זה קשה מאוד

צילה סנואני שטרן:  הלשכה המרכזית לסטטיסטיקה אומרת שהם ישראלים, שההורים שלהם ישראלים ולכן אי אפשר לדעת מי הם ההורים שלהם

צילה סנואני שטרן:       הם יכולים לדעת וגם הוכחתי את זה

צילה סנואני שטרן:  יש מערכות מחשוב משוכללות, אם ירצו לדעת יוכלו

צילה סנואני שטרן:  כמו שיכולים לדעת מי הוא חרדי

צילה סנואני שטרן:  אני בעד שלום, קודם כל בתוך עם ישראל כי אחרת לא יהיה לנו גם שלום עם שכנינו

צילה סנואני שטרן:  אני בעד פשרות, ואנחנו חייבים להגיע לפשרה

צילה סנואני שטרן:  כי אנחנו על סף הפיכה צבאית

צילה סנואני שטרן:  אנחנו נהפוך למדינה כמו מדינה דרום אמריקאית, מדינה של חונטות, וברוני סמים כבר יש לנו, לא עלינו

יסמין פרידמן: תמיד היו

צילה סנואני שטרן: אבל היום זה אנשים שהיו פעם ראשי ממשלה

צילה סנואני שטרן:  זה דבר שלא היה אף פעם

יסמין פרידמן: על מה את מדברת?     

צילה סנואני שטרן: על הקנאביס

צילה סנואני שטרן:  היום אנחנו עומדים במצב שבו יש אנשים שהיו ראשי הצבא, שמאיימים על מהפיכה בכוח - -      

יסמין פרידמן: אם את הופכת את קידום הקנאביס הרפואי להגדרה של ברוני סמים, אז לדעתי סיימתי את הדיון איתך

צילה סנואני שטרן: - - שעומדים לעשות כאן הפיכה צבאית

צילה סנואני שטרן:  זה קרה למדינות מתקדמות כמו ארגנטינה

צילה סנואני שטרן:  אני אסיים כאן, ובעזרת ה׳ שיהיה שלום בתוך עם ישראל ושלום עם שכנינו

צילה סנואני שטרן:  רק הדברות תעזור, ללא תנאים מוקדמים

יוסף טייב: אני רק אומר, לא תהיה הפיכה

יוסף טייב:  עם אחד אנחנו וכך יהיה

יוסף טייב:  דוקטור תמי הופמן, בבקשה

תמי הופמן: תודה ליוזמי הדיון החשוב הזה ולך אדוני היושב ראש על זימונו

תמי הופמן:  שמי תמי הופמן, אני עובדת במכון הישראלי לדמוקרטיה כמנהלת של תוכנית מדיניות החינוך לדמוקרטיה

תמי הופמן:  אני רוצה להגיד שני דברים

תמי הופמן:  האחד הוא כללי, ומצטרף לדברים שנאמרו פה על ההקשר הרחב

תמי הופמן:  דיברו פה על מוגנות

תמי הופמן:  ילדים לא יכולים להיות מוגנים בבית הספר אם הם לא מוגנים במדינה ובחברה

תמי הופמן:  השני הוא קונקרטי לאפשרות שבה למציאות הקיימת יש השפעה גם על מערכת החינוך וגם על המורים כמו דברים שהוזכרו פה בפתח הדיון

תמי הופמן:  החברה שלנו היום היא לא מגינה ולא מיטיבה

תמי הופמן:       השיח האלים שמתנהל גם בבית הזה, גם ברשתות החברתיות ובכלל, לא יכול להיעצר בכניסה לבית הספר

תמי הופמן:  המחשבה שבית הספר הוא מרחב נפרד מזה היא כמובן לא סבירה ולא הגיונית

תמי הופמן:  יובל, אני רוצה להוסיף למה שאמרת, שאנחנו מחנכים בנפרד ולסיפורים שונים

תמי הופמן:  אני מסכימה איתך מאוד ואנחנו רואים את זה גם בעבודות שלנו

תמי הופמן:  אני רוצה להוסיף על זה עוד משהו, לא רק שאנחנו מלמדים בנפרד, סיפורים וערכים שונים ואף סותרים, אנחנו גם לא מלמדים על איך להיות אזרחים ואזרחיות במדינה דמוקרטית, וזה לא שיעורי אזרחות

תמי הופמן:       חלק גדול מהשיח, גם פה וגם בכלל, מלמד שלא רק שאנחנו לא יודעים איך לנהל את השיח, אנחנו גם לא יודעים על מה אנחנו מנהלים את השיח

תמי הופמן:  ולא מדובר בהבנה של סעיף כזה או אחר

תמי הופמן:  אחת ההצעות שעומדת לדיון פה למטה בוועדת חוקה, מדברת על זה שביקורת חוקתית על תוקף של חוק, תיעשה רק לנוכח סתירה מפורשת בינה לבין הוראה בחוק יסוד והזכות לחופש ביטוי לא מוגדרת בפירוש בחוק יסוד

תמי סלע: גם הזכות לחינוך לא

תמי הופמן: נכון

תמי הופמן:  אבל אני רגע רוצה להתחיל מהמקום הזה ולתת דוגמה לאיך בית המשפט פירש את הזכות לחופש ביטוי כחלק מחוק היסוד של כבוד האדם וחירותו, אבל היא לא רשומה שם באופן מוגדר

תמי הופמן:  זה אומר שהחוק לחופש ביטוי בחקיקות כאלה ואחרות, לא יוכל לקבל הגנה חוקתית מטעם בית המשפט בהקשר הזה

תמי הופמן:  בנוסף, הזכירו פה את מה יגידו מורים אם או מה יקרה למנהל אם, ובהקשר הזה אני אגיד שזה לא מה יקרה, כי כבר קורה ולא רק עכשיו אלא כבר הרבה מאוד שנים

תמי הופמן:       שנים בהן יש חוויה ותחושה של השתקה, צינון וצנזורה עצמית שמפעילים מורים ומורות בכל המדינה ואולי באופן יותר מובהק באזורים מסוימים כמו בחינוך הממלכתי ערבי יהודי

תמי הופמן:  הדבר הזה צריך לקבל ביטוי והבנה שאם בתי הספר לא יעסקו בנושאים שעל הפרק אז מישהו אחר יעשה את זה, וזה כבר קורה

תמי הופמן:  זה המקום היחיד שבו תיאורטית, יכול להתקיים חינוך מתוכנן, מאורגן, מתווך, מעובד וכולי

תמי הופמן:       אם מערכת החינוך, שעד היום ולא מלפני שנה או שנתיים, היא חלק בלתי נפרד מהמציאות שבה אנו נמצאים, אז היא צריכה להפוך להיות מערכת חינוך שמציאה גם את האופציה לתיקון

תמי הופמן:  הסכנה ליד זה היא שהמערכת תהיה משהו שמשמר את המציאות הנוכחית ותרחיב את הפערים המאוד גדולים שעלו פה

תמי הופמן:  אני חושבת שגם זה חלק מתפקיד הוועדה הזו, לדאוג לכך שזה לא יקרה ולא רק להישאר בתוך דיון של בין אנחנו ואתם

תמי הופמן:  תודה

יוסף טייב: יעקב איברהים, עמותת יוזמות אברהם, בבקשה, רק בקצרה

יעקב אורי: תודה רבה

יעקב אורי:  שלום לכולם

יעקב אורי:  אני אתחיל רק להגיד, שבתי הספר כיום הם חממה של גזענות

יעקב אורי:  אנחנו רואים את זה כל יום

יעקב אורי:  רק בסקרים שפורסמו בשנה האחרונה ניתן לראות למשל שיותר מ-50% מהתלמידים היהודיים רוצים לשלול זכויות מאזרחים ערביים ולא לגור לידם

יעקב אורי:  אני לא יודע מה יקרה אם השלטון יחליט באמצעות הרפורמה החדשה להשתיק את כל התכוניות והארגונים שעוסקים בחיים משותפים ומחנכים נגד גזענות

יעקב אורי:       אני אתן לכם דוגמה, כשהייתי סטודנט התקבלתי להיות חונך בבית ספר יהודי והמנהלת לא רצתה לקבל אותי, מכמה סיבות

יעקב אורי:  במשך שנה וחצי היו על זה דיונים בבית משפט ולבסוף אילצו אותה לקבל אותי מתוקף שאלת הסבירות, כי אין חוק יסוד של שיווין

יעקב אורי:  לפי דעתי, הרפורמה הזאת לא תשנה את המצב הזה בכלל

יעקב אורי:  חוסר השוויון במערכת החינוך כבר קיים, בייחוד בהקצאת משאבים

יעקב אורי:  אבל כל הזמן יש שאיפה וניסיונות לצמצם אותו, כמו באמצעות תוכנית 922 ותוכנית 550

יעקב אורי:  אבל במידה והשלטון יחליט להפוך את השוויון למדיניות, לא יהיה מי שיעצור אותו

יעקב אורי:  תודה

יוסף טייב: תודה רבה, אחרון הדוברים, חובב ינאי, בבקשה

חובב ינאי: תודה לך אדוני היושב ראש על קיום הדיון

חובב ינאי:  שמי חובב ינאי, אני אבא לשני ילדים

חובב ינאי:  אני חלק מאלפי הורים שקוראים להשאיר את הכהניזם, הגזענות וההומופוביה מחוץ לבתי הספר

חובב ינאי:  אני ממשיך את הנקודה של דוקטור הופמן, הפגיעה במערכת החינוך מתרחשת כבר שנים, היא לא מוגבלת לפסיקות שבהן בג״ץ הגן על הזכות לחינוך

חובב ינאי:  היה חסר כאן באזכורים הבג״ץ שהוגש נגד תשלומי ההורים, אני משער שהוועדה תעסוק בזה לא מעט

חובב ינאי:  בג״ץ לא פסל על ביטול אבל היה חלק מהמנגנון שריכך את ההקשר הזה

חובב ינאי:       אחד המופעים המרכזיים של הפגיעה הזאת זה באמת דיכוי והפחדה של מורות ומורים לחנך לאהבת אדם, לחנך להנחלת העקרונות של מגילת העצמאות, לפתח יחס של כבוד לזכויות אדם, לחרויות היסוד, לחיים דמוקרטיים, לחתירה לשלום, לחיזוק כוח השיפוט והביקורת ולמיצוי היכולות של הילדות והילדים לחיים של איכות ומשמעות

חובב ינאי:  כל הערכים האלה הם חלק ממטרות חוק החינוך הממלכתי והיום אנחנו חוטאים לחינוך של הילדים שלנו בזה שאנחנו לא ממלאים את המטרות הללו

חובב ינאי:  המימוש הזה נמנע בצל דיכוי והפחדה של המורות והמורים, תחת התפיסה שמערכת החינוך היא בועה

חובב ינאי:       לא מזמן הוציא מנכ״ל משרד החינוך מכתב ברוח הזאת ממש

חובב ינאי:  תמונת הראי של אותו דיכוי, היא הכנסה של תכנים למערכת החינוך אשר מחנכים להומופוביה, לגזענות ולתפיסות כהניסטיות

חובב ינאי:  לא בכדי סימן לעצמו חבר הכנסת מעוז, שבינתיים כבר התפטר מתפקדו, את החלק הזה של התכנים החיצוניים שנכנסים למערכת החינוך

חובב ינאי:       הביטויים של פגיעת ההפיכה המשטרית במערכת החינוך הם רחבים יותר מאשר רק פגיעה בחינוך עצמו ובמיצוי יכולותיהם של התלמידים והתלמידים

חובב ינאי:  הם מביאים אותנו, ההורים, למקום שבו אני, כמו אלפי הורים ברחבי הארץ, צריך כל הזמן לעמוד על המשמר ולראות מה קורה בבתי הספר

חובב ינאי:  לצורך כך אנחנו מתארגנים בבתי הספר בכל הארץ, על מנת לתת גב לנשות ולאנשי חינוך, להגן על הילדים שלנו ולאפשר להם לקבל חינוך ראוי

חובב ינאי:       אני מקווה שהורדת החלקים של ההפיכה המשטרית כאן בכנסת, תעזור לנו להחזיר גם את החינוך למסלולו, לחנך על פי מטרות החינוך הממלכתי, להביא חינוך שפוי שבו מורות ומורים יוכלו ליישם את מטרות החינוך בלי פחד ומורא ולבנות רמת סולידריות גבוהה יותר בין הורים למורות ומורים, שאחראים על חינוך הילדים שלנו, שיקרים לנו מכל

חובב ינאי:  תודה

יוסף טייב: תודה

יוסף טייב:  חבר הכנסת ואליד אלהואשלה, בבקשה

וליד אל-הואשלה: בוקר טוב לכולם

וליד אל-הואשלה:  אני חייב להגיד, שבלי קשר לרפורמה המשפטית, מערכת החינוך צריכה רפורמה

וליד אל-הואשלה:  צריך להפוך אותה מלמעלה למטה ולעשות שינוי

וליד אל-הואשלה:  ישנן בעיות רבות במערכת החינוך בחברה הערבית בכלל ובמגזר הבדואי בפרט

וליד אל-הואשלה:  רק שלשום חזרו ללמוד התלמידים במועצה האזורית נווה מדבר, לאחר שבוע ימים שלא היו להם הסעות

וליד אל-הואשלה:  אף אחד לא מתייחס לזה

וליד אל-הואשלה:  ההישגים הלימודיים בחברה הערבית בכלל ובחברה הבדואית בפרט דורשים שיפור

וליד אל-הואשלה:  לכן אני חושב שהגיע הזמן לתיקון רציני ורחב בכל נושא החינוך

וליד אל-הואשלה:  תודה

יוסף טייב: ואליד, אמרתי את זה גם ליוסף אומר גם לך שבשבוע שעבר היה פה דיון על הסעות התלמידים, ולאחר המכתבים שקיבלתי מכם ומהשר חיים ביטון, שהיה פה גם קודם, נכנסו לעובי הקורה, הנושא בטיפול ואני מקווה שנגיע גם לפתרון במהרה

יוסף טייב:  ברשותכם, אני רוצה להודות לכל מי שטרח והגיע לדיון

יוסף טייב:  אני רוצה להגיד שאם הייתה תחושה שפניתי בדבריי באופן אישי לאותה מנהלת בית ספר, גברת פפר, אז זו לא הייתה כוונתי

יוסף טייב:  זה היה דיון שמנוהל בצורה מכבדת וכל אחד אמר את דעתו

יוסף טייב:       חבר הכנסת טור פז, היה חשוב לי להוביל דיון רחב וממצה

יוסף טייב:  כולם דיברו, כמעט ולא הגבלתי בזמנים

יוסף טייב:  הוועדה שמעה את החששות של הגורמים השונים מהשינויים במערכת המשפט

יוסף טייב:  ולסיכום: א׳: הוועדה רשמה בפניה את דברי השר, שבפועל הדברים אינם כפי שתוארו על ידי הח״כים ויתר המשתתפים

יוסף טייב:  ועל פי הודעת השר, הרפורמה תעשה את ההפך במערכת החינוך ותחזק את יכולת בית המשפט ליישם את החוקים שאותם הכנסת מחוקקת

יוסף טייב:       ב׳: כיו״ר הוועדה, באחריותנו להראות דוגמה אישית וחיובית

יוסף טייב:  אם נראה דוגמה חיובית לשיח מכבד, זה יהיה החינוך האמיתי לילדנו, כי בסוף אנחנו מהווים להם דוגמה אישית

יוסף טייב:  לכן אני פונה לכלל חבריי, אופוזיציה וקואליציה, יש לנו עוד זמן רב עד סוף המושב, בואו נשב לנהל שיח מכבד כדי להגיע ביחד לקונצנזוס רחב שיהיה טוב לכלל אזרחי המדינה משני צדי המתרס

יוסף טייב:      ג׳: כלל חברי הבית הזה, אופוזיציה וקואליציה, מסכימים ומבינים באמת שהשינויים במערכת המשפט הם נחוצים

יוסף טייב:  יש אולי מחלוקת על הדרך, על האופן ועל גודל השינוי שצריך לעשות עכשיו, אבל כן קיימת הסכמה שיש צורך באיזו שהיא רפורמה

יוסף טייב:  ולכן אני קורה לכלל חבריי, להתכנס כולנו יחד לדיון בוועדת חוקה, גם אני מוכן להגיע, וננהל שם שיח מכבד עד שנצא עם הבנה אמיתית

יוסף טייב:  תודה רבה